Πειράματα Φυσικής με Απλά Υλικά Science Experiments for Kids: Rosetta: Το νερό της Γης δεν φαίνεται να προέρχεται από κομήτες\nRosetta: Το νερό της Γης δεν φαίνεται να προέρχεται από κομήτες\nΟργανικά μόρια εντόπισε το Philae στην επιφάνεια του κομήτηΣτο μεταξύ, το Rosetta συνεχίζει να κινείται σε τροχιά γύρω από τον 67P και να μεταδίδει παρατηρήσεις.\nΜέχρι σήμερα, οι επιστήμονες της αποστολής στην ευρωπαϊκή διαστημική υπηρεσία ESA δεν έχουν δημοσιεύσει αποτελέσματα στον επιστημονικό Τύπο -κάτι που αναμένεται να συμβεί σε αρκετούς μήνες από σήμερα.\nΗ αναλογία δευτερίου - πρωτίου (δύο βασικών ισοτόπων υδρογόνου) είναι πολύ μεγαλύτερη από ό,τι στους ωκεανούς της Γης, είπε η Άλτβεγκ.\nΠριν από τρία χρόνια, παρατηρήσεις με τηλεσκόπια έδειξαν ότι η αναλογία δευτερίου - πρωτίου στον κομήτη Χάρτλεϊ-2 είναι σχεδόν ίδια με του θαλασσινού νερού.\nΗ ανακάλυψη είχε αναζωπυρώσει τότε τη συζήτηση για το εάν η Γη απέκτησε το νερό της από προσκρούσεις κομητών, οι οποίοι αποτελούνται κυρίως από πάγο.\nΌπως λέει τώρα η Άλτβεγκ, οι μετρήσεις του Rosini αποδυναμώνουν τη θεωρία, και ίσως οι αστεροειδείς θα πρέπει τώρα να γίνουν και πάλι οι βασικοί ύποπτοι για το νερό της Γης.\nΠερισσότερα στοιχεία αναμένονται τους επόμενους μήνες -το Rosetta θα συνεχίσει να ακολουθεί τον κομήτη το 2015 και θα δει την κόμη του να μεγαλώνει υπό την επίδραση της ηλιακής ακτινοβολίας.


Η εκτίμηση της κατολισθητικής επικινδυνότητας αποτελεί πολυκριτηριακό πρόβλημα υπό αβεβαιότητα. Zητούμενο είναι η λήψη αποφάσεων με πλήρη αξιοποίηση όλων των διαθέσιμων πληροφοριών είτε πρόκειται για αριθμητικά δεδομένα (σκληρή πληροφορία) είτε πρόκειται για γνώση (ήπια πληροφορία) με ταυτόχρονη διαχείριση της αβεβαιότητας που τα χαρακτηρίζει. Βασικό στάδιο αποτελεί η εκτίμηση της κατολισθητικής επιδεκτικότητας, η οποία περιγράφει τη χωρική διάσταση στην εκδήλωση των κατολισθήσεων. Εκτιμάται ως συνάρτηση της κατανομής των φυσικών παραγόντων που συνεργούν στη δημιουργία εν δυνάμει κρίσιμων συνθηκών ή διεργασιών. Οι εφαρμοζόμενες μέθοδοι εκτίμησης είναι είτε παραγωγικής είτε επαγωγικής φύσης. Όταν χρησιμοποιούνται παραγωγικές μέθοδοι, προσδιορίζεται η διαδικασία που είναι υπεύθυνη για την επιδεκτικότητα και δημιουργείται μία κατάλληλη μαθηματική απεικόνιση της διαδικασίας για να προσομοιωθεί ο κίνδυνος στην περιοχή ενδιαφέροντος. Οι παραγωγικές μέθοδοι εκτίμησης εφαρμόζονται όταν υπάρχου ...\nΗ εκτίμηση της κατολισθητικής επικινδυνότητας αποτελεί πολυκριτηριακό πρόβλημα υπό αβεβαιότητα. Zητούμενο είναι η λήψη αποφάσεων με πλήρη αξιοποίηση όλων των διαθέσιμων πληροφοριών είτε πρόκειται για αριθμητικά δεδομένα (σκληρή πληροφορία) είτε πρόκειται για γνώση (ήπια πληροφορία) με ταυτόχρονη διαχείριση της αβεβαιότητας που τα χαρακτηρίζει. Βασικό στάδιο αποτελεί η εκτίμηση της κατολισθητικής επιδεκτικότητας, η οποία περιγράφει τη χωρική διάσταση στην εκδήλωση των κατολισθήσεων. Εκτιμάται ως συνάρτηση της κατανομής των φυσικών παραγόντων που συνεργούν στη δημιουργία εν δυνάμει κρίσιμων συνθηκών ή διεργασιών. Οι εφαρμοζόμενες μέθοδοι εκτίμησης είναι είτε παραγωγικής είτε επαγωγικής φύσης. Όταν χρησιμοποιούνται παραγωγικές μέθοδοι, προσδιορίζεται η διαδικασία που είναι υπεύθυνη για την επιδεκτικότητα και δημιουργείται μία κατάλληλη μαθηματική απεικόνιση της διαδικασίας για να προσομοιωθεί ο κίνδυνος στην περιοχή ενδιαφέροντος. Οι παραγωγικές μέθοδοι εκτίμησης εφαρμόζονται όταν υπάρχουν διαθέσιμα δεδομένα για όλη την έκταση της υπό εξέτασης περιοχής και για όλες τις παραμέτρους του μοντέλου. Η επιδεκτικότητα στην περίπτωση αυτή εκφράζεται σε απόλυτο βαθμό συνήθως με τον συντελεστή ασφάλειας. Οι επαγωγικής φύσεως μέθοδοι εφαρμόζονται όταν υπάρχει αβεβαιότητα στο μοντέλο. Η αβεβαιότητα προκύπτει κύρια από την πολυπλοκότητα στην περιγραφή του φυσικού συστήματος και την έλλειψη δεδομένων. Χρησιμοποιούνται χωρικά ή χρονικά χαρακτηριστικά, από προηγούμενα γεγονότα επιδεκτικότητας, για να εκτιμηθεί η τάση για κατολίσθηση στην περιοχή. Η λογική είναι ότι “το παρελθόν και το παρόν είναι τα κλειδιά για το μέλλον”, δηλαδή ότι η αστοχία σε ένα πρανές είναι πιο πιθανό να συμβεί κάτω από συνθήκες όμοιες με αυτές του παρελθόντος αλλά και του παρόντος. Η επιδεκτικότητα στην περίπτωση αυτή εκφράζεται σε σχετικό βαθμό. Κάθε μία μέθοδος παρέχει προβλέψεις, η εφαρμοσιμότητα και η αξιοπιστία των οποίων, εξαρτώνται (α) από το σκοπό της εκτίμησης και την έκταση της περιοχής έρευνας, (β) την ικανότητα να δημιουργούν μοντέλα που προσεγγίζουν πολύπλοκα φυσικά φαινόμενα, (γ) την ποσότητα και την ποιότητα των πληροφοριών για την περιοχή μελέτης, (δ) τη δυνατότητα να επεξεργάζονται πληροφορίες προερχόμενες από διαφορετικές πηγές και μορφές και (στ) τη δυνατότητα συνεργασίας ή λειτουργίας τους σε περιβάλλον Γεωγραφικών Συστημάτων Πληροφοριών (GIS). Στις εφαρμογές είναι γενικός κανόνας ότι υπάρχει αβεβαιότητα στα δεδομένα και στο μοντέλο. Η αντιμετώπιση της αποσκοπεί στη βελτίωση της αξιοπιστίας της πρόβλεψης με το μικρότερο δυνατό κόστος. Τα τεχνητά νευρωνικά δίκτυα είναι υπολογιστικά συστήματα που η λειτουργία τους στηρίζεται ή καλύτερα εμπνέεται από βασικές λειτουργίες των φυσικών νευρωνικών δικτύων. Τα νευρωνικά δίκτυα (ΝΔ) εκτιμούν συναρτήσεις ƒ:X®Y από δείγμα δεδομένων, μορφής εισόδου-εξόδου, χωρίς να ορίζεται μαθηματικά ο τρόπος με τον οποίο τα εξαγόμενα εξαρτώνται από τα εισαγόμενα δεδομένα. Στην ίδια κατηγορία μεθοδολογιών επεξεργασίας δεδομένων (Ήπιες Υπολογιστικές Μεθοδολογίες-Soft Computing) ανήκει και η Θολή λογική (ΘΛ), η οποία περιλαμβάνει τη διαχείριση αβεβαιότητας στα δεδομένα και τα θολά συστήματα (ΣΘΛ). Το μαθηματικό υπόβαθρο της θολής λογικής στηρίζεται στη θεωρία των θολών συνόλων, η οποία είναι γενίκευση της κλασικής θεωρίας των συνόλων (Kosko, 1992). Θεμελιωδώς, τα σύνολα είναι κατηγορίες. Ένας χαρακτηρισμός ή μία κατηγορία μπορεί να ορισθεί ως ένα σύνολο. Ο ορισμός κατάλληλων κατηγόριων και η χρησιμοποίηση πράξεων για τη διαχείριση τους είναι το κύριο θέμα στη δημιουργία μοντέλων και υπολογισμών (modeling and computation). Βασικό πλεονέκτημα της χρήσης θολών συνόλων είναι η διαχείριση της αβεβαιότητας και η μετάδοση της στη συνέχεια στο αποτέλεσμα. Τα θολά συστήματα παριστάνουν συστήματα με δομή κανόνων Εάν/Τότε (If/Then Rules). Λειτουργούν συμπληρωματικά ή εναλλακτικά σε αναλυτικές προσεγγίσεις για τη μοντελοποίηση συστημάτων. Στην ουσία οι δύο προσεγγίσεις είναι ισοδύναμες. Ωστόσο σε μία ονομαστική προσέγγιση, το υπολογιστικό κόστος, το οποίο μπορεί να διαφέρει σημαντικά, αποτελεί πλεονέκτημα. Τα ΝΔ και η ΘΛ είναι αυτόνομες μεθοδολογίες, οι οποίες λειτουργούν συμπληρωματικά. Στην περίπτωση που υπάρχουν δεδομένα εισόδου-εξόδου, το μοντέλο δύναται να υλοποιηθεί με χρήση νευρωνικών δικτύων. Όταν υπάρχει γνώση για τη μορφή της σχέσης ανάμεσα στις μεταβλητές και στο αποτέλεσμα, τότε τα ΘΣ βοηθούν στην μετατροπή της γνώσης, για τη λειτουργία του συστήματος και για το ρόλο των μεταβλητών σε αριθμητικό μοντέλο.\nΚατεβάστε τη διατριβή σε μορφή PDF (36.13 MB) (Η υπηρεσία είναι διαθέσιμη μετά από δωρεάν εγγραφή)\nA neural network based methodology for landslide jazard assessment\nΗλίας, Παναγιώτης του Βασίλειος\nΔίκτυα, Νευρωνικά; Τεχνητή νοημοσύνη; Θολή λογική; Κατολισθητική επικινδυνότητα; Φυσικές καταστροφές; Γεωγραφικά Συστήματα Πληροφοριών (Γ.Σ.Π.); Χωρική αβεβαιότητα; Χωρικά μοντέλα\n"Ανάπτυξη μεθοδολογίας εκτίμησης της κατολισθητικής επικινδυνότητας με χρήση νευρωνικών δικτύων"


Οι συνταξιούχοι στον δρόμο του αγώνα - Magnesia News\nΑρχική ΑΡΘΡΑ Οι συνταξιούχοι στον δρόμο του αγώνα\nΟι συνταξιούχοι στον δρόμο του αγώνα\nΓράφει ο Μαργαρίτης Πατσιαντάς- Υποψήφιος Ευρωβουλευτής του συνδυασμού «ΠΛΕΥΣΗ ΕΛΕΥΘΕΡΙΑΣ - ΖΩΗ ΚΩΝΣΤΑΝΤΟΠΟΥΛΟΥ»\nΔημοσιεύθηκε 14/05/2019 14:54\nΟι συνταξιούχοι βίωσαν ακόμη μία μεγάλη κοροϊδία και ταπείνωση στην περίοδο του μνημονιακού ζόφου. Άκουσαν στις 7 Μαϊου τον Τσίπρα στη συνέντευξη τύπου του Ζαππείου να τους προσφέρει λίγες μέρες πριν τις εκλογές της 26ης Μαϊου φιλοδώρημα που το βάφτισε 13η σύνταξη. Οι βάρβαρες αντισυνταξιουχικές πολιτικές όλων των μνημονιακών κυβερνήσεων που τα δέκα τελευταία χρόνια έχουν τσακίσει ό,τι με αγώνες και θυσίες κέρδισαν και πλήρωσαν οι συνταξιούχοι επί δεκαετίες, δεν μπορούν να ξεχαστούν και να ισοσκελιστούν με χαρτζιλίκια. Ούτε μπορούν να γίνουν άλλοθι για τις προεκλογικές ανάγκες της σημερινής καθεστωτικής κυβέρνησης για την συνέχιση των ίδιων θανατηφόρων πολιτικών. Τα μέτρα που εξήγγειλε ο Τσίπρας κινούνται στην τακτική «σου έχω πάρει πρώτα το σπίτι και μετά σου κάνω δώρο ένα καναπέ, μία καρέκλα, για να κάθεσαι», όπως επισήμανε η επικεφαλής της Πλεύσης Ελευθερίας Ζωή Κωνσταντοπούλου σε πρόσφατη συνέντευξή της, και στις πρακτικές των μνημονιακών καθεστώτων «σου παίρνω εκατό, σου δίνω ένα». Έχουν στόχο να υπηρετήσουν ακριβώς αυτές τις πρακτικές που και η σημερινή κυβέρνηση ακολουθεί. Οι συνταξιούχοι δεν πρόκειται να χειροκροτήσουν κανένα και να του δώσουν το συγχωροχάρτι που επιζητά. Ακόμα και αυτά τα 300 έως 500 ευρώ που θα δοθούν σε κάθε συνταξιούχο, προέρχονται από τα αιματοβαμμένα πλεονάσματα, τις περικοπές και την άγρια φορολογία που έχει επιβληθεί με τους αντιασφαλιστικούς νόμους που ψήφισαν και εφάρμοσαν. Είναι αστείο να πιστεύουν οι κυβερνώντες ότι με την χορήγηση της πιο πάνω ευτελούς προεκλογικής παροχής θα ισοσκελίσουν στη συνείδηση των συνταξιούχων τα εξήντα δισεκατομμύρια ευρώ που ληστρικά άρπαξαν από τα ασφαλιστικά ταμεία, τις σαρωτικές περικοπές των κύριων και επικουρικών συντάξεων, των δώρων, του ΕΚΑΣ και τόσα ακόμα που τους έχουν αφαιρέσει. Όπως:\n– Από τα 230 ευρώ μηνιαίως σε 300.000 χαμηλοσυνταξιούχους που μειώθηκε το εισόδημα τους από την κατάργηση του ΕΚΑΣ.\n– Από τα 100 μέχρι 150 ευρώ μηνιαίως που μειώθηκε το εισόδημα σε 500.000 συνταξιούχους από τον επανυπολογισμό της επικουρικής σύνταξης από τον Ιούνιο του 2016.\n– Από τα 30 έως 50 ευρώ από την αύξηση της συμμετοχής που επιβλήθηκε στην υγεία.\n– Από την μείωση των συντάξεων χηρείας κατά 20% έως 30% που παρά την νέα τροπολογία εξακολουθούν να είναι μειωμένες.\n– Από τις μεγάλες περικοπές με τους νόμους 4051/2012 και 4093/2012, την κατάργηση των δώρων εορτών, την μείωση του εφάπαξ και τόσα άλλα.\nΟι συνταξιούχοι πλήρωσαν σε όλο τον εργάσιμο βίο τους για να πάρουν επιπλέον την 13η και 14η σύνταξη ολόκληρη. Οι συνταξιούχοι δεν ξεχνούν, δεν χαρίζουν. Ο αγώνας τους συνεχίζεται αδιάκοπα, στους δρόμους και στις αίθουσες των Δικαστηρίων, γιατί δεν είναι διατεθειμένοι να παραιτηθούν από τα νόμιμα δικαιώματά τους και την διεκδίκηση όλων όσων εντελώς παράνομα και άδικα τους πήραν όλες οι μνημονιακές κυβερνήσεις. Θα παλέψουν μέχρι την κατάργηση του Νόμου Κατρούγκαλου (ν.4387/2016) και συνολικά της αντιασφαλιστικής – αντισυνταξιουχικής νομοθεσίας. Διεκδικώντας όλα τα αιτήματά τους για αξιοπρεπείς συντάξεις, αποκλειστικά δημόσια δωρεάν υγεία, ιατροφαρμακευτική περίθαλψη, δημόσιο κοινωνικό ασφαλιστικό σύστημα για όλους, κατάργηση της αφόρητης φορολογίας.


Αναρτήθηκε από Φανή στις 5:36 π.μ.\nποιώ - ελένη 24 Οκτωβρίου 2013 - 6:30 π.μ.\nΑυτά τα κομμάτια κολλούν\nπολύ δύσκολα και με κόπο\nαλλά ξεκολλούν πανεύκολα\nμε μια μόνο πνοή εγωισμού\nΕπιμένουμε το λοιπόν στο ε μ ε ί ς\nκαι το χτίσιμο θα είναι στέρεο\nΦανή 25 Οκτωβρίου 2013 - 8:59 π.μ.\nετσι ειναι! δυσκολα χτιζεις, ευκολα γκρεμιζεις..\nΆιναφετς 24 Οκτωβρίου 2013 - 7:21 π.μ.\nΝαι Φανή μου ας ξεκινήσουμε λοιπόν και ας σοβαρευτούμε ή νομίζουμε πως είμαστε σοβαροί;... εδώ μιλάμε για τάξη και τάξη μπαίνει πρώτα στα του οίκου μας, μέσα μας, χωρίς πασαλείμματα με σύνεση όπως λες!\nΑΦιλακια λοιπόν και καλή μας δύναμη! :)\nΦανή 25 Οκτωβρίου 2013 - 9:00 π.μ.\nκ ο,τι ειναι μπερδεμενο ή κακο, το φτιαχνουμε απο την αρχη..\nδεν ειμαι καθολου σοβαρη κ δεν θα γινω ποτε μου!χεχε :P\nφιλια πολλα :)\nΕΚΦΡΑΣΟΥ 24 Οκτωβρίου 2013 - 8:18 π.μ.\nσυμφωνω Φανη μου! ας ξεκινησουμε απο την αρχη!!! καλη μας δυναμη λοιπον! ;)\nΦανή 25 Οκτωβρίου 2013 - 9:01 π.μ.\nχρειαζεται μερικες φορες..! φιλι :)\nairis 24 Οκτωβρίου 2013 - 10:24 π.μ.\nΗ λέξη κλειδί!\n(Αχ πόσο αναγνωρίζω εμένα στα λόγια σου!)\nμυστήριο κορίτσι 24 Οκτωβρίου 2013 - 1:52 μ.μ.\nέχει περισσότερη αξία να βρείς τι ενώνει...\nΦανή 25 Οκτωβρίου 2013 - 9:02 π.μ.\nμου πηρε καιρο να το καταλαβω, συνηθως εμενα στις διαφορες κ συμφωνα μ'αυτες συνεχιζα.. αλλα ποτε δεν ειναι αργα!\nΔΕΛΦΙΝΑΚΙ 24 Οκτωβρίου 2013 - 2:02 μ.μ.\nΕξαρτάται από τη περίπτωση...και μόνο με τον εαυτό σου ειναι καλύτερα πολλές φορές.\nΦανή 25 Οκτωβρίου 2013 - 9:03 π.μ.\nαν δεν αξιζει κατι τον κοπο, ναι. δεν φοβομαστε τη μοναξια, αλλα να μη γινεται κ αυτοσκοπος μας..\nJoan Petra 24 Οκτωβρίου 2013 - 2:48 μ.μ.\nΓερά με τσαμπουκά μικρό μου λουλουδάκι! Γλυκό φιλί καληνύχτας! χχχχ\nο τσαμπουκας με εχει φαει αγαπημενη :P\nnikolas 25 Οκτωβρίου 2013 - 2:11 π.μ.\nΦανή πολύ όμορφη ανάρτηση. Μήπως όμως το πρόσωπο με το οποίο θα χτίζατε το ολοκαίνουργιο είναι και αυτό ένα κομμάτι από τα παλιά; Το "μαζί" συμφωνώ πως είναι μια πολύ όμορφη λέξη αρκεί τα επιμέρους κομμάτια του να κρύβουν την αγνότητα του νέου... Καλημέρα όμορφη!\nΦανή 25 Οκτωβρίου 2013 - 9:08 π.μ.\nσ'ευχαριστω Νικολα :)\nοχι, το προσωπο δεν ειναι απο τα παλια, απλα μερικες φορες, ορισμενα 'παλια', εχουν χρωματισει ασχημα καποια πραγματα, εννοιες κλπ. Αυτα ειναι που πρεπει να ξαναχτιστουν απο την αρχη με διαφορετικο τροπο γιατι καπου εχεις σταματησει να τα πιστευεις, τους εχεις δωσει χαρακτηριστικα που δεν πρεπει κ γενικα εχουν αλλοιωθει..\nΑλλιωτικο και απ'αλλου φερμενο!! 25 Οκτωβρίου 2013 - 4:34 π.μ.\nΑυτο το μαζι...! Αχ! Μακαρι ολοι να βρουμε τα κομματια και να ενωσουμε το ονειρο...! Μαζι! Καλη σου μερα :)\nΦανή 25 Οκτωβρίου 2013 - 9:10 π.μ.\nτο ειπες πολυ ωραια!\nnikos mous 25 Οκτωβρίου 2013 - 6:04 π.μ.\nΠρέπει να μάθουμε καλό μου να ενώνουμε τα κομμάτια μόνοι μας.Εάν τα καταφέρουμε πρώτα μόνοι μας, τότε μπορούμε και ΜΑΖΙ... έτσι, για να μην καταλήξουμε στο τέλος να γίνουμε ένα κομμάτι παζλ στου αλλουνού το παιχνίδι!\nΓια τα τόσο υπέροχα κείμενά σου σε προσκαλώ καλή μου Φανή να περάσεις απ' το ιστολόγιό μου να παραλάβεις(εάν θέλεις φυσικά) μαζί με το πακέτο των ερωτήσεων κι ένα εγκάρδιο δωράκι φιλίας κι αναγνώρισης του αξιόλογου κι ενδιαφέροντος ιστολογίου που διαχειρίζεσαι.Είναι ένα απλό και συνηθισμένο δώρο μεταξύ των διαχειριστών των ιστολογίων, που διέπεται από κανόνες και δίνεται στα πλαίσια της καλύτερης διαδικτυακής συνύπαρξης και γνωριμίας.\nΝα 'σαι πάντα καλά φίλη μου κι ευτυχισμένη στη ζωή σου!\nΧαρούμενο απόγευμα να περάσεις!\nΦανή 25 Οκτωβρίου 2013 - 9:14 π.μ.\nσε πολλες περιπτωσεις που εχουν να κανουν αποκλειστικα με μας, ναι, ετσι ειναι. πρεπει πρωτα να τα καταφερουμε μονοι μας.\nυπαρχουν ομως κ μερικα πραγματα που δουλευονται απο κοινου, γιατι ετσι ειναι η φυση τους, χρειαζονται κ οι 2 πλευρες για να χτιστουν!\nευχαριστω πολυ για το δωρο, θα το παραλαβω με μεγαλη μου χαρα. εχω κ καποια ακομη κ θα κανω μαζικη αναρτηση συντομα!\nΞύλινος Ιππότης 25 Οκτωβρίου 2013 - 3:16 μ.μ.\nΌλη η ουσία, είναι η διαδικασία, το ταξίδι, η προσπάθεια...\nτο αποτέλεσμα ναι μεν μετράει,\nαλλά μόνο όταν όλα τα άλλα που προηγήθηκαν\nάλλωστε όταν φτάνεις στο τέρμα,\nδεν σε πιάνει μια λύπη\nπου όλα τέλεψαν...;\nαλλά πάντα έτσι νιώθω εγώ,\nόταν κάτι τελειώνει.\nΜάλλον δένομαι πολύ με τα πράγματα...\nΚαλό ξημέρωμα να έχεις εύχομαι φανή μου!\nΦανή 29 Οκτωβρίου 2013 - 7:35 π.μ.\nγενικα πιστευω κι εγω οτι σημασια κ 'ζουμι' εχει η πορεια, αλλα σε τετοιες περιπτωσεις, το αποτελεσμα ειναι εξισου σημαντικο!\nκαλο απογευμα Ανδρεα μου!\nBirdy 26 Οκτωβρίου 2013 - 3:19 π.μ.\nθέλει κόπο και ιδρώτα για να τα ξαναχτίσεις από την αρχή.\nαπό τη λίγη πείρα που έχω,κάπου στη μέσα,κλάταρα.\nεύχομαι όμως σ' εσένα,να τα ξαναφτιάξετε μαζί\nκαι να μην παραδοθείτε πριν το τέλος.\nσε φιλώ πολύ :)\nΦανή 29 Οκτωβρίου 2013 - 7:37 π.μ.\nτο δυσκολο σε μερικες περιπτωσεις, οπως κ σ'αυτη, ειναι οτι αυτοι που καλουνται να τα ξαναχτισουν, δεν ειναι αυτοι που στα γκρεμισαν.. ποσο ευκολο ειναι να το δεχτει αυτο καποιος..\nφιλια κοριτσι :)\nagriomeli 26 Οκτωβρίου 2013 - 12:38 μ.μ.\nΤο "ισως" γιατι το εβαλες στο τελος?\nΕιναι βεβαιο,καλη μου.\nΜην αμφιβαλλουμε για την δυναμη του αυτονοητου.\nΦανή 29 Οκτωβρίου 2013 - 7:38 π.μ.\nτο εβαλα γιατι μαλλον θα ηταν καλυτερα να μη χρειαζεται ολη αυτη η διαδικασια.. καποιος να καλειται να χτισει πραγματα που εχουν γκρεμισει αλλοι, οπως γραφω κ στη birdy απο πανω!\nκαλο απογευμα :):)\npaloma 26 Οκτωβρίου 2013 - 2:07 μ.μ.\nΑπό την αρχή έως το τέλος του κειμένου.. πόση χαρά με γεμίζει αυτός ο πληθυντικός που υπάρχει!\nΟ διάλογος.. πως ο ένας βλέπει τι χωρίζει και ο άλλος τον κάνει να συνειδητοποιήσει πως αυτό που αξίζει είναι το τι ενώνει!\nΌμορφο αυτό που μοιράστηκες!\nΚαλό βράδυ και τριήμερο-αν και πλέον διήμερο-! Φιλάκια!\nΦανή 29 Οκτωβρίου 2013 - 7:41 π.μ.\nδεν ειναι λιγο στεναχωρο ομως που πρεπει να βρεθει καποιος να σου δειξει αυτο που εχει αξια γιατι εσυ καπου στη πορεια, εξαιτιας πολλων, εχασες το νοημα..?\nφιλια πολλα παλομακι :)\nkovo voltes... 27 Οκτωβρίου 2013 - 12:15 π.μ.\nΠαλαμάκια με ένα χέρι δε χτυπάς, μου έλεγε ένας μεθυσμένος σοφός. Και είχε δίκιο απόλυτο θαρρώ. Μαζί χτίζουμε, μαζί γκρεμίζουμε. Ακόμη και όταν ο ένας απο τους δύο βάζει περισσότερη δύναμη στο χτίσιμο ή το γκρέμισμα. Το αποτέλεσμα είναι στην ΕΝΩΣΗ. Στο ΜΑΖΙ που λες. Και όταν το ανακαλύπτεις, τι φως εξαίσιο εκπέμπει ε? Είτε για μια αρχή, είτε για ένα τέλος...;)\nΦανή 29 Οκτωβρίου 2013 - 7:45 π.μ.\nτο ειπε υπεροχα, δεν εχω να συμπληρωσω τιποτα.. :)\nPink Angel 27 Οκτωβρίου 2013 - 2:03 μ.μ.\nΠολύ ωραίος ο επίλογός σου! Μαζί! Αυτό αρκεί για όλα......\nΦιλάκια πολλά γλυκιά μου!!!\n(δε σε έχω ξεχάσει, τώρα που έκατσα στον υπολογιστή θα σου απαντήσω και στο μήνυμα)\nΣμουτς :* :* :*\nΦανή 29 Οκτωβρίου 2013 - 7:46 π.μ.\nμε την ησυχια σου ροζ Αναστασια ;)\nWoman in Blogs 27 Οκτωβρίου 2013 - 3:29 μ.μ.\nΠόσες φορές έχω κολλήσει να ψάχνω τα χαμένα κομμάτια, να φορές φορές έχω φοβηθεί το όλα από την αρχή, πόσες φορές δεν έχω ακούσει το μαζί...\nΌμως η ζωή και οι άνθρωποι "μ' ανάγκασαν" να τα βάλω στη ζωή μου και μάλιστα σε περίοπτη θέση τώρα πια!\nΠολύ ενδιαφέρουσα και η σημερινή σου ανάρτηση! Καλό βράδυ!\nΦανή 29 Οκτωβρίου 2013 - 7:47 π.μ.\nτο ολα απο την αρχη με αλλο ανθρωπο ομως.. το ολα απο την αρχη με τα παλια δεν ξερω ποση αξια εχει.. η μαλλον αν το αποτελεσμα θα εχει αξια..\nνα'σαι καλα! καλο σου απογευμα!\nFunky Monkey 28 Οκτωβρίου 2013 - 8:34 π.μ.\nΥπέροχο το κείμενό σου...\nσ'ευχαριστω πολυ, φιλια!\nασωτος γιος 28 Οκτωβρίου 2013 - 12:43 μ.μ.\nμονο έτσι η ζωη είναι ωραια\nΦανή 29 Οκτωβρίου 2013 - 7:49 π.μ.\nπανω που αρχισα να σε ψαχνω ρε αγορι!\nRylie 29 Οκτωβρίου 2013 - 2:06 π.μ.\nΜερικές φορές την αξία την καταλαβαίνουμε όταν πάρουμε τα πράγματα απ' την αρχή! Πολύ όμορφο το κείμενό σου!\nΕπίσης, ένα βραβειάκι σε περιμένει: http://mythoughtsnotebook.blogspot.gr/2013/10/the-unpaixtable-blogger-award.html\nΦανή 29 Οκτωβρίου 2013 - 7:50 π.μ.\nσ'ευχαριστω! κ ακομα περισσοτερο για το βραβειακι! εχω μαζεψει κ αλλα κ θα κανω μαζικη αναρτηση!


Χαλαρώνουν οι περιορισμοί σε εστίαση και πολιτισμό στην Πορτογαλία\n20-08-2021 • 21:00μμ\nUPD: 20-08-2021 • 21:00μμ\nΤο 70% του πληθυσμού είναι πλήρως εμβολιασμένο\nΤην χαλάρωση των περιορισμών σε πολιτισμό και εστίαση δύο εβδομάδες νωρίτερα, αποφάσισε η Πορτογαλία, αφού η εκστρατεία εμβολιασμού κατά του κορωνοϊού προχώρησε με πιο γρήγορο ρυθμό από το αναμενόμενο.\nΣυγκεκριμένα, η υπουργός Επικρατείας Μαριάνα Βιέιρα ντα Σίλβα δήλωσε πως ο αριθμός των ανθρώπων που θα επιτρέπεται να κάθονται μαζί στο εσωτερικό εστιατορίων ή καφετεριών αυξήθηκε σε οκτώ από έξι και σε 15 από 10 για τους καθήμενους στους εξωτερικούς χώρους.\nΠολιτιστικές εκδηλώσεις, γάμοι και βαπτίσεις μπορούν να γεμίζουν το 75% της χωρητικότητας των αιθουσών, μια αύξηση 50%. Οι χώροι πολιτισμού και άλλες επιχειρήσεις μπορούν να λειτουργούν έως τις 02:00 το πρωί. «Η πανδημία δεν έχει τελειώσει», είπε η υπουργός κατά τη διάρκεια συνέντευξης Τύπου και συμπλήρωσε: «Μας εξέπληξε με νέες παραλλαγές που δεν αναμέναμε. Είναι ευθύνη μας να συνεχίζουμε να παρακολουθούμε την εξέλιξή της και να συνεχίζουμε τις απαραίτητες συμπεριφορές για να ελέγξουμε την πανδημία».\nΗ Πορτογαλία επιτάχυνε την εμβολιαστική εκστρατεία της το καλοκαίρι, έπειτα από ένα αργό ξεκίνημα και με δεδομένο ότι η αύξηση των κρουσμάτων της μετάλλαξης Δέλτα τον Ιούνιο ανησύχησε τις αρχές.\nΤα κρούσματα έχουν σταθεροποιηθεί από τα τέλη Ιουλίου σε περίπου 3.000 την ημέρα. Όπως έγινε γνωστό, ο δείκτης αναπαραγωγής R κατέγραψε μικρή άνοδο τον Αύγουστο, ωστόσο παραμένει κάτω του 1, σύμφωνα με τα κυβερνητικά στοιχεία, υποδεικνύοντας πως η διασπορά της πανδημίας επιβραδύνεται.\nΑξίζει να σημειωθεί ότι μέχρι χθες, το 70% του πληθυσμού είχε εμβολιαστεί πλήρως, σύμφωνα με τα κυβερνητικά στοιχεία.


Οι εργαζόμενοι δεν ξεχνούν την Πρωτομαγιά | Ελευθερία\nΤετάρτη 8 Δεκεμβρίου 2021 03:18\nΟι εργαζόμενοι δεν ξεχνούν την Πρωτομαγιά\nΕργαζόμενοι και συνδικαλιστικά σωματεία προετοιμάζονται για τη μεγάλη γιορτή των εργαζομένων όλου του κόσμου, την Πρωτομαγιά.\n«Εκατόν είκοσι εννιά χρόνια μετά την Πρωτομαγιά του Σικάγου του 1886 η Εργατική τάξη σ’ ολόκληρο τον κόσμο και την πατρίδα μας τιμά τη μέρα αυτή αγωνιστικά», αναφέρει στο κάλεσμά της η διοίκηση του Εργατικού Κέντρου Ιωαννίνων που απευθύνει προσκλητήριο ενότητας και αγώνα προς όλους τους εργαζόμενους, τους συνταξιούχους, τους ανέργους και τους νέους καλώντας τους σε μαζική συμμετοχή στην πρωτομαγιάτικη απεργιακή συγκέντρωση την Παρασκευή 1η Μάη.\n«Αυτήν την ιστορική μέρα της 1ης Μάη οι Έλληνες εργαζόμενοι, ενώνουμε τη φωνή μας με τους εργαζόμενους σ’ όλο τον κόσμο που παλεύουν ενάντια στη φτώχεια και στην εξαθλίωση, στις αδικίες, στις κοινωνικές διακρίσεις, στη ξενοφοβία, στο ρατσισμό. Το μέγεθος της επίθεσης που έχουμε δεχτεί στα εργασιακά και ασφαλιστικά μας δικαιώματα επιβάλει σε όλους τους εργαζόμενους να ενώσουμε τις δυνάμεις μας ώστε να ανατρέψουμε τις μνημονιακές πολιτικές που κατέστρεψαν ό,τι με κόπο αποκτήσαμε τα τελευταία εκατό χρόνια», τονίζεται στο κάλεσμα για την εκδήλωση που θα γίνει στις 10:30 στο Εργατικό Κέντρο Ιωαννίνων (Αβέρωφ και Γ. Ελιγιά).\n«Όλα τα δικαιώματά μας και συνολικά το εργατικό δίκαιο δεν μας χαρίστηκαν. Κατακτήθηκαν με σκληρούς αγώνες, με θυσίες και αίμα», τόνισε από την πλευρά του ο Πρόεδρος του Νομαρχιακού Τμήματος Ιωαννίνων της ΑΔΕΔΥ Χρήστος Γρίβας. Όπως ανέφερε, οι εργαζόμενοι πρέπει να είναι στις επάλξεις καλώντας τους στην συγκέντρωση του Εργατικού Κέντρου.\nΚάλεσμα για μαζική συμμετοχή στην απεργιακή πρωτομαγιάτικη συγκέντρωση\nτου Π.Α.ΜΕ. στις 9:30 έξω από το δημαρχείο την Παρασκευή απεύθυναν μέλη του ΠΑΜΕ και εκπρόσωποι συλλόγων.\n«Ο αγώνας, για την απελευθέρωση του ανθρώπου από τα δεσμά της εκμετάλλευσης, συνεχίζεται μέχρι σήμερα, σθεναρά και αδιαπραγμάτευτα, για την εργατική τάξη.\nΗ Εργατική Πρωτομαγιά, οι αξίες, το νόημα και ο συμβολισμός της ως ημέρα μνήμης και τιμής στους αγώνες και τις θυσίες της Εργατικής Τάξης παραμένουν ζωντανές και επίκαιρες, αναφέρει στο δικό του κάλεσμα το ΜΕΤΑ (Μέτωπο Ταξικής Ανατροπής).\n«Αυτή την Πρωτομαγιά, στην πρώτη γραμμή της μάχης, είναι η ανατροπή των μνημονικών μέτρων, η αταλάντευτη μάχη κατά των ιδιωτικοποιήσεων, η πάλη για την ανάκτηση των δικαιωμάτων και των κατακτήσεων των εργαζομένων, η πλήρης επαναφορά του θεσμού των ΣΣΕ, η επιβίωση των άνεργων, ο έλεγχος και η αποτροπή της εργοδοτικής αυθαιρεσίας, η επαναφορά των διωχθέντων υπαλλήλων στο δημόσιο. Επιπλέον, σε κορυφαίο αίτημα πάλης των εργαζομένων, αναδεικνύεται η προστασία της δημόσιας κοινωνικής ασφάλισης, πολύ περισσότερο τη στιγμή που τα σενάρια της παραπέρα μείωσης των συντάξεων μπαίνουν επιτακτικά από τους πιστωτές», προσθέτει το ΜΕΤΑ.\n«Η μεγαλύτερη αξιοπρέπεια είναι η συμμετοχή στον αγώνα. Μαζί με όσους πλήττονται από αυτήν την πολιτική, γιατί ή θα κερδίσουμε όλοι μαζί ή θα χάσει ο καθένας μόνος του. Δε χαρίζεται τίποτα στον κόσμο της εργασίας. Εμείς οι ίδιοι, χωρίς φόβο και εναποθέσεις ελπίδων σε «σωτήρες» πρέπει να διεκδικήσουμε καλύτερες συνθήκες, να αγωνιστούμε για τα δικά μας συμφέροντα. Αυτό ήταν και είναι η Εργατική Πρωτομαγιά, δεν είναι μέρα μνήμης αλλά κάλεσμα αγώνα», αναφέρει από τη μεριά της η παράταξη «Αριστερή Παρέμβαση στα Γιάννενα».\nΈρευνα στην υπηρεσία της ποιότητας των νερών 30 Απριλίου 2015 By Eleftheria\nΈντονες αντιδράσεις για την εξαίρεση 30 Απριλίου 2015 By Eleftheria


Ψηφιακή Παιδεία: 2012/07 - 2012/08\nΟ μεγάλος Κουβανός επαναστάτης ποιητής Χοσέ Μαρτί, το 1891 δημοσίευσε στη Νέα Υόρκη το περίφημο δοκίμιό του «Η δική μας Αμερική». Μαζί με μια ομιλία του που είναι γνωστή με τον τίτλο «Μητέρα Αμερική», το δοκίμιο αυτό αποτελεί το ιδεολογικό μανιφέστο, με το οποίο, με λιτό και κατανοητό τρόπο, εκφράζει τις σκέψεις και τις ανησυχίες του από τις τότε απειλές και την εξάπλωση των ΗΠΑ. Η φράση «δική μας Αμερική» είναι η πιο αγαπημένη έκφραση των κατοίκων της Λατινικής Αμερικής. Και ο Μαρτί ήθελε να κάνει ολοφάνερο το γεγονός ότι υπάρχει και η άλλη Αμερική, η Αμερική που «δεν είναι δική μας»...\nΟ Χοσέ Μαρτί\nΟ ανδριάντας του Μαρτί, στην Αβάνα\nΑπό εκδήλωση στην Αβάνα (Γενάρης 2008)προς τιμήν του Χοσέ Μαρτί, με την ευκαιρία των 155 χρόνων από τη γέννησή του.\nΑπό εκδήλωση στην Αβάνα (Γενάρης 2008) προς τιμήν του Χοσέ Μαρτί, με την ευκαιρία των 155 χρόνων από τη γέννησή του\nΟ Χοσέ Μαρτί γεννήθηκε στις 28 Ιανουαρίου του 1853 και απεβίωσε στις 19 Μαΐου του 1895. Υπερασπίστηκε την πατρίδα του Κούβα, τη "δική του Αμερική" και αφοσιώθηκε σε αυτήν τη μεγάλη υπόθεση. Αυτός ο αστός και Ισπανός κατά την καταγωγή δεν ζητούσε μόνο την αναδιανομή του πλούτου και των περιουσιών. Ήξερε πως η κοινωνία που οραματίζεται απαιτεί και έναν νέου τύπου άνθρωπο.\nΟι έρευνες που αφορούν στα ιστολόγια παρουσιάζουν ένα σημαντικό εγγενές πρόβλημα, εφόσον δεν υπάρχει κάποιος μοναδικός, αναλυτικός και εξαντλητικός κατάλογος των εκπαιδευτικών ιστολογίων.\nΈβαλαν τους εκπαιδευτικούς να πληρώνουν είσοδο στους αρχαιολογικούς χώρους!\nΆμεση απόσυρση της απαράδεκτης προεκλογικής απόφασης.\nΗ "Γιωργίτσα": Τραγούδι από την Ερυθραία της Μικράς Ασίας. Η Δόμνα Σαμίου το έμαθε από την Κλεονίκη Τζοανάκη, το 1976. Απόσπασμα από την εκπομπή «Μουσική Βραδιά», ΕΡΤ, 1977. Τραγουδισμένο από τη Δόμνα Σαμίου, περιλαμβάνεται στο CD «Μικρασιάτικα τραγούδια» (1991).\nΤραγουδούν η Κλεονίκη Τζοανάκη και η Δόμνα Σαμίου. Τις συνοδεύουν οι μουσικοί: Στέφανος Βαρτάνης, βιολί, Πέτρος Καλύβας, ούτι, Σταύρος Αδριανός, λαούτο.\nΌργια στο Ολυμπιακό χωριό της Αθήνας αποκαλύπτει Ολυμπιονίκης Διαβάστε περισσότερα: 24ωρο: Όργια στο Ολυμπιακό χωριό της Αθήνας αποκαλύπτει Ολυμπιονίκης\nΛίγες μέρες πριν την έναρξη των Ολυμπιακών...\nΑγώνων του Λονδίνου κυκλοφόρησε το «The Secret Olympian», ένα βιβλίο -γραμμένο με ψευδώνυμο- από ένα μέλος της Βρετανικής εθνικής ομάδας κωπηλασίας για να αποκαλύψει τι πραγματικά συνέβαινε στους Ολυμπιακούς Αγώνες της Αθήνας το 2004.\nΕίναι γεγονός ότι οι Ολυμπιακοί αγώνες αποτελούν ένα κομμάτι του σύγχρονου διεθνούς καπιταλιστικού, πολιτιστικού εποικοδομήματος, γι' αυτό χρησιμοποιούνται από τις κυρίαρχες τάξεις σαν μια απόδειξη του ενδιαφέροντός τους για τον αθλητισμό, Τη διεθνή συνεργασία, την ειρήνη και την ευγενική άμιλλα ανάμεσα στους λαούς όλου του κόσμου.\nΕίναι όμως έτσι τα πράγματα; Η πραγματικότητα των Ολυμπιακών αγώνων δείχνει ακριβώς το αντίθετο. Μια σειρά γεγονότα τα οποία και θα καταγράψουμε, αυτό καταδεικνύουν. Θα δούμε ότι η υπόθεση της ειρήνης και της διεθνούς συνεργασίας, όχι μόνο δεν προωθούνται, αλλά αντίθετα οι αγώνες αυτοί χρησιμοποιήθηκαν κατά καιρούς για την προώθηση πολιτικών-οικονομικών σκοπιμοτήτων των ιμπεριαλιστικών κρατών.\nΈλληνας μαθητής κέρδισε την πρώτη θέση σε διεθνή διαγωνισμό έκθεσης\nΔωρεάν μαθήματα μέσω διαδικτύου από πανεπιστήμια (MIT, Harvard, Princeton, Stanford, Michigan κ.ά.)\nΤα πανεπιστήμια MIT, Harvard, Princeton, Stanford, Michigan κ.ά. προσφέρουν δωρεάν online μαθήματα στο κοινό.\nΣτις 4 Ιουλίου, οι φυσικοί του Μεγάλου Επιταχυντή Αδρονίων (LHC) – του μεγαλύτερου επιταχυντή σωματιδίων που κατασκευάστηκε ποτέ – ανακοίνωσαν την ανακάλυψη ενός νέου υποατομικού σωματιδίου. Πολλοί πιστεύουν ότι πρόκειται για το πολυπόθητο μποζόνιο Higgs, που λύνει το μυστήριο της μάζας άλλων στοιχειωδών σωματιδίων. Η ανακάλυψη του σωματιδίου Higgs αξίζει σίγουρα και θα οδηγήσει – ίσως και φέτος – στο βραβείο Nobel.\nΌμως εν μέσω χειροκροτημάτων, εκτόξευσης φελλών σαμπάνιας και του σπάνιου φαινομένου δημοσιογραφικής κάλυψης με κομμένη την ανάσα ενός πειράματος φυσικής, ορισμένοι επιστήμονες άρχισαν να αγχώνονται. Για πολλούς φυσικούς στοιχειωδών σωματιδίων, πίσω από τους πανηγυρισμούς παραμονεύει ένας φόβος – ο φόβος ότι η εύρεση του Higgs δεν σηματοδοτεί μια αρχή για την φυσική των στοιχειωδών σωματιδίων αλλά το τέλος της.\nΤην εξέλιξη αυτή κάποιοι φυσικοί την ονόμασαν «εφιαλτικό σενάριο». Η ύπαρξη του μποζονίου Χιγκς επιβεβαιώνει το καθιερωμένο πρότυπο των στοιχειωδών σωματιδίων, μια θεωρία που στην ουσία προέβλεπε με απαράμιλλη ακρίβεια τα αποτελέσματα κάθε πειράματος σχετικού με στοιχειώδη σωματίδια. Όμως παρ’ όλη την αξία του Καθιερωμένου Προτύπου, οι επιστήμονες γνωρίζουν ήδη ότι είναι ελαττωματικό και αναζητούν ενδείξεις για το τι κρύβεται πέρα απ’ αυτό. Κι αν ο μεγαλύτερος και πιο ισχυρός επιταχυντής σωματιδίων που κατασκευάστηκε ποτέ δεν μπορεί να μας δείξει τίποτε πέρα από το μποζόνιο Χιγκς, τότε αυτό μπορεί να είναι ένα ανεπιθύμητο σημάδι ότι έχουμε φτάσει στα όρια του τι μπορούμε να μάθουμε.\nΑυτό ίσως ακούγεται παράξενα. Στο κάτω-κάτω μια ανακάλυψη, εξ’ ορισμού μας διδάσκει κάτι καινούργιο σχετικά με τη φύση. Αλλά σε αυτό το επίπεδο, η φυσική δεν είναι απλά ένα ζήτημα σχετικό με την ανακάλυψη νέων σωματιδίων: είναι επίσης και μια διαδικασία μάθησης του πόσο μακριά μπορούν να φτάσουν τα όρια της γνώσης μας.\nΚατά μια έννοια, το μποζόνιο Higgs δεν είναι καθόλου μια «ανακάλυψη». Εμφανίστηκε στη θεωρητική φυσική για πρώτη φορά πριν από 50 χρόνια. Λίγο μετά αναγνωρίστηκε ότι το Χιγκς – ή κάτι σαν αυτό – ήταν ένα απαραίτητο κομμάτι του Καθιερωμένου Προτύπου, την θεωρία που περιγράφει με τον καλύτερο τρόπο τις δυνάμεις που διαμορφώνουν τον υποατομικό κόσμο. Και ενώ είχαν συγκεντρωθεί οι αποδείξεις για το υπόλοιπο της θεωρίας, οι φυσικοί κατάφεραν να ανιχνεύσουν και το μποζόνιο Higgs.\nΩστόσο, δεν είχε παρατηρηθεί άμεσα πριν από την πιο πρόσφατη σειρά πειραμάτων. Πράγματι, ο Μεγάλος Επιταχυντής Αδρονίων (LHC) χτίστηκε με κόστος περίπου 9 δισεκατομμυρίων δολαρίων για τον σκοπό αυτό – να επιταχύνει πρωτόνια δίνοντάς τους αρκετή ενέργεια ώστε οι συγκρούσεις τους να παραγάγουν το μποζόνιο Higgs. Αλλά ακόμη και οι φυσικοί που κατασκεύασαν τον Mεγάλο Επιταχυντή Αδρονίων ήλπιζαν ότι ο επιταχυντής θα κάνει πολύ περισσότερα.\n«Η ανακάλυψη ενός μποζονίου Higgs στα πλαίσια του Καθιερωμένου Προτύπου είναι τόσο συναρπαστική, όσο αν ο Κολόμβος έφθανε κατευθείαν στην Ινδία αντί να ανακαλύψει μια νέα ήπειρο» ισχυρίζεται ο Daniel Whiteson, ένας πειραματικός φυσικός του Πανεπιστημίου της Καλιφόρνια, και ότι «πρόκειται για έναν πειραματικό άθλο, αλλά δεν μας μαθαίνει κάτι που να μην ξέρουμε ήδη».\nΗ πραγματική ελπίδα για τη φυσική θα ήταν τα πειράματα Higgs να άνοιγαν την πόρτα για κάτι καινούργιο, να μας διαφώτιζαν σε ερωτήματα που το Καθιερωμένο Πρότυπο δεν μπορεί να απαντήσει. Μέχρι σήμερα γνωρίζουμε ότι υπάρχουν τέσσερις θεμελιώδεις δυνάμεις στη φύση. Το Καθιερωμένο Πρότυπο περιγράφει τις τρεις από αυτές με εκπληκτική ακρίβεια. Αλλά δεν μας λέει τίποτα για την τέταρτη δύναμη, την βαρύτητα. Η βαρυτική δύναμη είναι μυστηριωδώς διαφορετική από τις άλλες τρεις δυνάμεις. Για παράδειγμα είναι πολύ ασθενέστερη σε σχέση με τις άλλες – 1032 φορές ασθενέστερη από την ασθενέστερη δύναμη του Καθιερωμένου Προτύπου. Αυτή η ανεξήγητη «αδυναμία» της βαρυτικής δύναμης σε σχέση με τις υπόλοιπες είναι γνωστή ως Πρόβλημα Ιεραρχίας.\nΣύμφωνα με τον θεωρητικό φυσικό Lee Smolin «ο βασικότερος λόγος απογοήτευσης από τον LHC θα είναι – εφόσον δεν ανακαλυφθεί τίποτε άλλο πέραν του Higgs στα πλαίσια του Καθιερωμένου Προτύπου – το πρόβλημα της Ιεραρχίας να παραμείνει ανεξήγητο».\nΤο Καθιερωμένο Πρότυπο αφήνει επίσης κι άλλα προβλήματα άλυτα. Οι αστρονομικές παρατηρήσεις μας αποκαλύπτουν ότι το σύμπαν όχι μόνο διαστέλλεται, αλλά διαστέλλεται επιταχυνόμενα – και η διαδικασία αυτή απαιτεί τεράστια ποσά της επονομαζόμενης σκοτεινής ενέργειας. Οι φυσικοί την ονομάζουν έτσι γιατί δεν έχουν ιδέα περί τίνος πρόκειται. Εν τω μεταξύ οι μετρήσεις των μαζών γαλαξιών μας αποκαλύπτουν ότι υπάρχουν πολύ μεγαλύτερες ποσότητες μη ορατής ύλης. Η ύλη αυτή ονομάζεται σκοτεινή ύλη. Πολλοί φυσικοί περιμένουν ότι η σκοτεινή ύλη θα ερμηνευθεί με κάποιο νέο σωματίδιο το οποίο δεν περιλαμβάνεται στο Καθιερωμένο Πρότυπο.\nΗ σκοτεινή ενέργεια και η σκοτεινή ύλη αποτελούν το 96% της μάζας του σύμπαντος. Το Καθιερωμένο Πρότυπο περιγράφει μόνο το υπόλοιπο 4%. Πολλοί φυσικοί ήλπιζαν ότι ο Μεγάλος Επιταχυντής Αδρονίων θα μας αποκάλυπτε από τι είναι φτιαγμένο το 96% του σύμπαντος. Αλλά μέχρι στιγμής δεν υπάρχει τίποτε σχετικό.\nΑν ο Μεγάλος Επιταχυντής Αδρονίων αποκάλυπτε κι άλλους τύπους σωματιδίων στην γειτονιά του μποζονίου Higgs – για παράδειγμα αυτά που η θεωρία ονομάζει s-σωματίδια ή άλλες εναλλακτικές περιπτώσεις του Χιγκς – τότε θα μπορούσαν να υποστηριχθούν μεγάλες θεωρίες που ωθούν την φυσική πέραν του Καθιερωμένου Προτύπου. Αλλά αν το σωματίδιο Higgs υπάρχει, όπως φαίνεται μέχρι τώρα και αν συμπεριφέρεται ακριβώς όπως το Καθιερωμένο Πρότυπο προβλέπει, τότε η επαλήθευση των προτεινόμενων θεωριών πέραν του Καθιερωμένου Προτύπου βρίσκονται έξω από τις πειραματικές μας δυνατότητες.\nΜερικοί ανησυχούν ότι για να βρούμε κάτι πραγματικά καινούργιο πρέπει να φτάσουμε πολύ βαθύτερα απ’ ότι έχουμε πετύχει μέχρι σήμερα, διεισδύοντας σ’ αυτό που ονομάζεται κλίμακα Planck. Για να προσεγγίσει ένας επιταχυντής αυτή την κλίμακα πρέπει ενεργειακά να είναι 1016 ισχυρότερος από τον LHC. O LHC είναι κυκλικός με μήκος περιφέρειας 27 χιλιόμετρα και χρειάστηκαν δέκα χρόνια για την κατασκευή του. Ο επιταχυντής που θα είχε την δυνατότητα να διερευνήσει την κλίμακα Plnack, θα είχε στην κυριολεξία το μέγεθος ενός ολόκληρου γαλαξία.\nΑν και ο LHC μας αποκάλυψε ένα σωματίδιο σαν το Higgs, υπάρχει ακόμη προβληματισμός για το αν είναι το μποζόνιο του Καθιερωμένου προτύπου και ποιες είναι οι ιδιότητές του που το αποδεικνύουν.\nΜετά την αρχική ανακοίνωση ανακάλυψης του Χιγκς, αρκετοί φυσικοί έχουν δείξει ότι τα δεδομένα του Μεγάλου Επιταχυντή Αδρονίων είναι συμβατά τόσο με το Καθιερωμένο πρότυπο, όσο και με διάφορες ενδιαφέρουσες εναλλακτικές θεωρίες. «Κάτι μέσα μου, μου λέει ότι πρόκειται για ένα μποζόνιο Higgs πέραν του Καθιερωμένου προτύπου» λέει ο Ian Low, ένας θεωρητικός του Πανεπιστημίου Northwestern University και του Argonne National Laboratory.\nΆλλοι φυσικοί επισημαίνουν ότι ακόμη κι αν το νέο σωματίδιο είναι ακριβώς όπως αυτό που προβλέπει το Καθιερωμένο Πρότυπο, τα πράγματα θα μπορούσαν να είναι χειρότερα. Ο πραγματικός εφιάλτης, σύμφωνα με τον θεωρητικό John Ellis του King College του Λονδίνου, θα ήταν να βρουν το μποζόνιο σε μία λίγο μεγαλύτερη η ενέργεια. Τότε δεν θα χρειαζόμασταν νέα φυσική μέχρι να φτάσουμε στην κλίμακα Planck. Η ενέργεια στην οποία παρατηρήθηκε το Higgs σημαίνει ότι υπάρχουν αστάθειες στο Καθιερωμένο Μοντέλο, που θα μπορούσαν να οδηγήσουν σε μια νέα φυσική κάτω από λιγότερο ακραίες συνθήκες.\nΚαι ο LHC μπορεί να μας πει ακόμη περισσότερα. Τον επόμενο χρόνο ο επιταχυντής θα βελτιωθεί. Και όταν επαναλειτουργήσει θα φτάσει σε διπλάσιες ενέργειες από τις σημερινές. Και είναι πολύ πιθανόν να βρει κάτι καινούργιο.\nΑλλά ακόμη κι έτσι, οι ίδιες ανησυχίες είναι πιθανόν να εμφανιστούν πάλι. Η θεμελιώδης φυσική έχει φτάσει σε ένα τέτοιο στάδιο όπου τα μεγάλα πειράματα κοστίζουν δισεκατομμύρια δολάρια και απαιτούν προσπάθειες χιλιάδων φυσικών. Κάθε φορά που διευρύνουμε τα όρια της γνώσης μας, φθάνουμε όλο και πιο κοντά στο όριο πέραν του οποίου δεν θα μπορούμε να προχωρήσουμε. Βρισκόμαστε σε έναν αγώνα ανάμεσα στα ερωτήματα που μπορούμε να απαντήσουμε και στους περιορισμούς που θέτουν οι δυνατότητές μας – και κάποτε, ίσως σύντομα, να εξαντληθούν τα όρια των δυνατοτήτων μας.\nΠΗΓΗ: James Owen Weatherall – bostonglobe.com\nKατοπτρικό είδωλο; Ένα ηλιακό σύστημα σαν το δικό μας ανακαλύφθηκε σε απόσταση χιλιάδων ετών φωτός από τη Γη\nΕΥΡΩΠΑΙΚΟ ΣΥΝΕΔΡΙΟ ΔΡΑΜΑΤΟΘΕΡΑΠΕΙΑΣ & ΠΑΙΓΝΙΟΘΕΡΑΠΕΙΑΣ\n23-25 Νοεμβρίου 2012 · Ίδρυμα Ευγενίδου, Αθήνα\n‘’Η συμβολή του ‘πρωταρχικού δεσμού’ στη δομή της προσωπικότητας’’\nΈγκαιρη εγγραφή έως : 30 Ιουνίου 2012\n‘Προκαταρκτικό Πρόγραμμα – Πρόσκληση για υποβολή περιλήψεων’\nhttp://www.dramaandplaytherapy.gr – email: dramaplayconf2012@gmail.com\ndramaplaytherapyconf 2nd 2704.pdf\nΣεμινάριο "Διδάσκω Ελληνικά: Εξειδίκευση στη Διδασκαλία της Ελληνικής ως Ξένης Γλώσσας" (06-10/08/2012)\nΤην περίοδο 6-10 Αυγούστου 2012 θα πραγματοποιηθεί στη Λέσβο από το Κέντρο Ελληνικού Πολιτισμού το σεμινάριο "Διδάσκω Ελληνικά: Εξειδίκευση στη Διδασκαλία της Ελληνικής ως Ξένης Γλώσσας". Προβλέπεται κόστος συμμετοχής.\nΔιδάσκω ελληνικά (pdf, 212KB)\nΣΕΜΙΝΑΡΙΟ ΕΞΕΙΔΙΚΕΥΣΗΣ ΜΕΣΑΙΩΝΙΚΗΣ ΛΕΞΙΚΟΓΡΑΦΙΑΣ (αιτήσεις ως 20/8)\nΤο σεμινάριο εξειδίκευσης, θεωρητικό και πρακτικό, δίνει απόλυτη έμφαση στην εφαρμογή. Το θεωρητικό σκέλος περιλαμβάνει επισκόπηση της λεξικογραφίας και της μεσαιωνικής δημώδους γλώσσας, καθώς και εξοικείωση με την ιστορία και τη μέθοδο της λεξικογραφικής εργασίας, όπως αυτή ασκείται στο Γραφείο Σύνταξης του Λεξικού της Μεσαιωνικής Ελληνικής Δημώδους Γραμματείας του Εμμ. Κριαρά, στο Κέντρο Ελληνικής Γλώσσας. Στο πρακτικό και εφαρμοσμένο μέρος, οι συμμετέχοντες θα ασκηθούν στη σύνταξη λημμάτων με την καθοδήγηση έμπειρων συνεργατών του Λεξικού.\nΤο σεμινάριο εξειδίκευσης θα πραγματοποιηθεί στη Θεσσαλονίκη, στις εγκαταστάσεις του ΚΕΓ, Καραμαούνα 1, Πλατεία Σκρα, Καλαμαριά, το πρώτο δεκαήμερο του Σεπτεμβρίου 2012, κατά τις απογευματινές ώρες.\nΔιάρκεια Σεμιναρίου: 3 Σεπτεμβρίου 2012 έως και 13 Σεπτεμβρίου 2012 . Ωρες: 17:00 - 20:00 (εργάσιμες ημέρες).\nΑιτήσεις Συμμετοχής: έως και την 20η Αυγούστου 2012\nΟι ενδιαφερόμενοι θα πρέπει να είναι φοιτητές ή απόφοιτοι Φιλοσοφικής Σχολής με καλές γνώσεις Η/Υ. Θα τηρηθεί σειρά προτεραιότητας.\nΣτους συμμετέχοντες θα δοθεί "Πιστοποιητικό Εξειδίκευσης στη Μεσαιωνική Ελληνική Λεξικογραφία με χρήση των Νέων Τεχνολογιών".\nΚόστος συμμετοχής: 200,00 Ευρώ.\nστα τηλ. 2310-459101 & 2310-459106 (ώρες: 10:00 – 15:00) ως τις 15/07/2012.\nΣημείωση: Η ολοκλήρωση της κράτησης της θέσης πραγματοποιείται με την αποστολή στο ΚΕΓ της αίτησης που ακολουθεί και του καταθετηρίου της Τράπεζας (για αποστολή με φαξ: 2310-459107, για αποστολή με e-mail: centre@komvos.edu.gr) με την ένδειξη: "Συμμετοχή στο Σεμιναριο Λεξικογραφίας"\nΑίτηση για το Σεμινάριο Λεξικογραφίας 303.5 KB\nΣυνέδριο προς τιμή της κας Σουζάνας Παπαδοπούλου με τίτλο: "Workshop on Convex Geometric Analysis", 10-13 Σεπτεμβρίου\nΕπιστημονικό διήμερο Ιστορίας της Εκπαίδευσης στο Ρέθυμνο\nΕίδος εκδήλωσης: Ημερίδα\nΤόπος διεξαγωγής: Ρέθυμνο\nΗμερομηνία έναρξης: 02/11/2012\nΠεριγραφή: Τα Τμήματα Φιλοσοφικών και Κοινωνικών Σπουδών (Φ.Κ.Σ.) και Προσχολικής Εκπαίδευσης (Π.Τ.Π.Ε.) του Πανεπιστημίου Κρήτης, σε συνεργασία με την Ελληνική Εταιρεία Ιστορικών της Εκπαίδευσης (ΕΛ.Ε.Ι.Ε.) και με την υποστήριξη του Μεταπτυχιακού Προγράμματος Σπουδών του Φ.Κ.Σ. "Εκπαιδευτική θεωρία, Ιστορία και Πολιτική" και του Διδασκαλείου Νηπιαγωγών του Π.Τ.Π.Ε., ανακοινώνουν τη διοργάνωση επιστημονικού διήμερου Ιστορίας της Εκπαίδευσης στο Ρέθυμνο, στις 2 και 3 Νοεμβρίου 2012, με θέμα\n"Ιστοριογραφία της Ελληνικής Εκπαίδευσης: Επανεκτιμήσεις και Προοπτικές".\nΠΡΩΤΟΦΑΝΕΣ: ΤΟ 97% ΤΟΥ ΠΑΓΟΥ ΤΗΣ ΓΡΟΙΛΑΝΔΙΑΣ ΕΛΙΩΣΕ ΣΕ 4 ΜΕΡΕΣ!\nΣτην αρχή νόμιζαν ότι ήταν λάθος του δορυφόρου.\nΤο νησί Luytla-Duymun είναι το μικρότερο από τα 18 νησιά faroe, το οποίο βρίσκεται ανάμεσα στη Σκωτία και την Ισλανδία. Αυτό το πανέμορφο μέρος είναι 0,8 τετραγωνικά χιλιόμετρα (0,3 τετραγωνικά μίλια) με υψηλότερο σημείο, το όρος Ravan, 414 μέτρα (1358 πόδια) υψηλά. Το νησί είναι ακατοίκητο, αλλά είναι ένα όμορφο μέρος , τα σύννεφα που το αγκαλιάζουν το κάνουν μοναδικό.\nΣτα νότια από τις έρημες πεδιάδες του Altiplano, στη Βολιβία, σε υψόμετρο των 3.650 μ. πάνω από την επιφάνεια της θάλασσας, βρίσκεται η λίμνη Salar de Uyuni που είναι καλυμμένη με αποξηραμένο αλάτι. Την εποχή των βροχών είναι καλυμμένη με ένα λεπτό στρώμα αλμυρού νερού και αυτό την μετατρέπει σε ένα τεράστιο καθρέφτη.\nΤο ελληνικό πόδι είναι διαφορετικό από όλες τις άλλες φυλές (Ιατρική: Morton's toe, Γλυπτική: Ελληνικό Πόδι)\nΗ ταινία παρακολουθεί τις επιπτώσεις της βιομηχανικής ανάπτυξης στην Ελευσίνα σε ένα διάστημα δέκα ετών\nΜηχανισμός Αντικυθήρων - Ο πρώτος υπολογιστής του κόσμου [ΝΤΟΚΙΜΑΝΤΕΡ]\nΜια ιστορική και επιστημονική έρευνα που περιγράφει την εκπληκτική ιστορία του πως οι αρχαίοι Έλληνες έφτιαξαν έναν υπολογιστή πριν από 2.000 χρόνια.\nΣτοιχηματίζουμε: θα δείτε ολόκληρο αυτό το βίντεο\nΑϊνστάιν και Καραθεοδωρή. Ποιος είναι, τελικά, ο πατέρας της Θεωρίας της Σχετικότητας;\nΚωνταντίνος Μπένας, "Αϊνστάιν και Καραθεοδωρή. Ποιος είναι, τελικά, ο πατέρας της Θεωρίας της Σχετικότητας;"\nΟι αντιθέσεις στο «Αμάρτημα της μητρός μου» οροθετούν την αναζήτηση του νοήματος, προσδιορίζουν συμπεριφορές, διαφωτίζουν αιτίες και σηματοδοτούν την εξέλιξη της πλοκής.\nΣας δίνονται κάποιες από αυτές:\nΑνασύρω ένα χιουμοριστικό κείμενο του 2009 από τα archives του Γιάννη Σαλονικίδη, ο οποίος οραματίζεται ένα άλλο σχολείο, διαφορετικό από αυτό που έχουμε συνηθίσει. Θα επαληθευτεί; Για να δούμε…\nΜια άλλη ενδιαφέρουσα άποψη για τη χρήση του iPad μέσα στην τάξη. Αλήθεια, εσείς, αν σας δινόταν η ευκαιρία, θα το χρησιμοποιούσατε για διδακτικούς σκοπούς;\nΟ David Muench, διευθυντής του Independence Middle School της Pennsylvania, είχε μια από αυτές τις ιδέες που σε κάνουν να αναρωτιέσαι γιατί εδώ στην Ελλάδα είμαστε τόσο πίσω σε έναν τόσο σημαντικό τομέα όπως είναι αυτός της εκπαίδευσης.\nΑπό τους μαυροπίνακες στους υπολογιστές, τους διαδραστικούς πίνακες και το iPad\nΗ εξέλιξη της εκπαιδευτικής τεχνολογίας από το 1650 έως σήμερα\nΝΕΟΣ ΠΑΓΚΟΣΜΙΟΣ ΕΦΙΑΛΤΗΣ: Έτοιμα τα πειράματα ψεκασμού της ατμόσφαιρας με θείο!\nΚατά την ετήσια διάσκεψη των Ηνωμένων Μεγάλων Στοών της Σερβίας (UVLS) στο Βελιγράδι, παρουσία 400 ατόμων, εγκρίθηκε η κατασκευή του πρώτου Μασονικού Πανεπιστημίου και η έναρξη της διαδικασίας για την «ενοποίηση» της Μασονίας στη Σερβία.\nΠρόκειται για μια κίνηση που έχει ως κύριο στόχο την «κατανόηση του Τεκτονισμού» αλλά και την δημιουργία «κοινής συνείδησης» στους Τέκτονες.\nΟ κόσμος της Αγγλίδας φεμινίστριας δημοσιογράφου, Cinnamon Heathcote-Drury, αναποδογύρισε κατά τη διάρκεια των τελευταίων μηνών, και όλη η «προοδευτική» της κουλτούρα της κλονίστηκε σοβαρά.\nΑυτό είναι το σκηνικό. Μια Βρετανίδα φεμινίστρια δημοσιογράφος (φωτογράφος για την ακρίβεια) βλέπει μπροστά της, στο ταμείο ενός super market, μια έγκυο γυναίκα με μαντίλα να κουβαλάει έναν μεγάλο αριθμού από ψώνια. Η φεμινιστική της συνείδηση την οδηγεί να επέμβει, καθώς οργισμένη βλέπει τον σύζυγο της μουσουλμάνας να στέκεται άπραγος χωρίς να κάνει απολύτως τίποτα για να βοηθήσει την καταπονημένη γυναίκα του με τα ψώνια.


Ιδεολογικές συγκρούσεις στο Α’ Ενωτικό Συνέδριο τον Φλεβάρη του 1929. Περίστροφα, φαλτσέτες, ρόπαλα και καρέκλες - red n’ noir\nΑρχική Κυριακάτικο red n’ noir Ιδεολογικές συγκρούσεις στο Α’ Ενωτικό Συνέδριο τον Φλεβάρη του 1929. Περίστροφα, φαλτσέτες,...\nΙδεολογικές συγκρούσεις στο Α’ Ενωτικό Συνέδριο τον Φλεβάρη του 1929. Περίστροφα, φαλτσέτες, ρόπαλα και καρέκλες\nΤο συνέδριο συνεχίζεται σε κλίμα γενικής έξαψης. Την Πέμπτη 6 Φλεβάρη το απόγευμα, ο εκπρόσωπος των υποδηματοποιών Χαρίτος, περιστοιχιζόμενος από ομάδα αρχειομαρξιστών, υποβάλλει πρόταση, ώστε το συνέδριο να αποφάνθη δια ψηφοφορίας περί του αν θα συμμετάσχουν στις συζητήσεις του προεδρείου του σωματείου του και άλλα προεδρεία που θεωρούνται αρχειοαμαρξιστικά. Η πρόταση αυτή προκαλεί θύελλα αντιδράσεων και ο Χαρίτος, αποδοκιμαζόμενος και ξυλοκοπούμενος, αποβάλλεται από την αίθουσα. Σύμφωνα με καταγγελίες των διοργανωτών, ο Χαρίτος εξερχόμενος φώναζε σφίγγοντας τις γροθιές του: «Θα δείτε τι θα γίνει εδώ μέσα».\nΕκείνη τη στιγμή, από το υπερώο, ο αρχειομαρξιστής Σταύρος Βερούχας φωνάζει:\nΟι πέριξ αυτού ορμάνε εναντίον του για να του επιβάλλουν σιωπή και μερικοί εξ αυτών υψώνουν καρέκλες για να τον χτυπήσουν. Ορμητικότερος πέφτει πάνω του ο 26ετής μάγειρας Κωνσταντίνος Στεφανίδης. Τότε ο Βερούχας τραβάει περίστροφο και, υποχωρώντας προς την έξοδο, πυροβολεί προς όλες τις κατευθύνσεις. Τα φώτα της αίθουσας σβήνουν. Στην αίθουσα προκαλείται σύγχυση και πανικός, ενώ στο θεωρείο συμπλέκεται ο Βερούχας με τον επικεφαλής της περιφρούρησης, εργάτη Κωνσταντίνο Κλουφάτη.\nΜετά από άγρια πάλη, ο Κλουφάτης κατορθώνει και καταβάλει τον Βερούχα, ενώ το περίστροφο πέφτει στο προσκήνιο όπου ήταν το προεδρείο του συνεδρίου. Δεν έχει ακόμα παρέλθει η πρώτη εντύπωση από το πρώτο επεισόδιο, όταν ακούγεται νέος πυροβολισμός, μέσα στην αίθουσα αυτή τη φορά.\nΣτο υπερώο, ο Βερουχάς δέρνεται ανηλεώς, ενώ ομάδα ομοφρόνων του πυροβολεί και πετάει καθίσματα προσπαθώντας να ανοίξει δίοδο στη σκάλα για να τον απεγκλωβίσει. Πράγματι, τούτο θα επιτευχθεί με τη βοήθεια ενός αστυνομικού οργάνου, που κατορθώνει να συλλάβει τον Βερούχα.\nΟ συλληφθείς όμως Βερούχας είναι έξαλλος. Χτυπά και λακτίζει, κατορθώνοντας μια στιγμή να ξεφύγει από τα χέρια των αστυνομικών οργάνων και να εξαφανιστεί κατόπιν μέσα στο πλήθος. Μετά από ένα τέταρτο όμως, εμφανίζεται πάλι στο παρά την οδό Λυκούργου 1 κέντρο των κομμουνιστών, όπου περιστοιχιζόμενος από ομόφρονές του και κρατώντας νέο περίστροφο το αδειάζει κατά του κέντρου. Σημειώνεται νέος πανικός και ο Βερούχας εκμεταλλευόμενός τον τρέπεται σε φυγή. Τον καταδιώκουν όμως όργανα της Αστυνομίας Πόλεων και τότε πηδάει σε ένα αυτοκίνητο που βρίσκεται εν κινήσει έξω από το Δημοτικό Θέατρο. Οι ακολουθούντες όμως αυτόν αστυφύλακες κατορθώνουν να σταματήσουν το αυτοκίνητο και να τον συλλάβουν.\nΑ’ Ενωτικό Συνέδριο\nη ίδρυση της Ενωτικής ΓΣΕΕ


Avatonpress: Κοτζιάς σε Τσαβούσογλου: Έχουμε διαφωνίες, αλλά αναπτύσσουμε μια θετική ατζέντα\nΤετάρτη, 25 Οκτωβρίου 2017 3:20 π.μ.\nΚοτζιάς σε Τσαβούσογλου: Έχουμε διαφωνίες, αλλά αναπτύσσουμε μια θετική ατζέντα\nΟ Τούρκος υπουργός Εξωτερικών, Μεβλούτ Τσαβούσογλου προειδοποίησε ότι η Άγκυρα δεν θέλει η Ελλάδα να γίνει «ασφαλές καταφύγιο» για πραξικοπηματίες, έπειτα από την κοινή συνέντευξη του με τον Έλληνα ομόλογό του, ωστόσο ο κ. Νίκος Κοτζιάς απάντησε ότι αρμόδια είναι η ελληνική Δικαιοσύνη.\nΣύμφωνα με τα διεθνή μέσα, ο κ. Τσαβούσογλου παρέθεσε στοιχεία ότι από τον Ιούλιο του 2016, όταν και έγινε η απόπειρα πραξικοπήματος στην Τουρκία, έχουν αιτηθεί ασύλου στην Ελλάδα, 995 άτομα.\nΜιλώντας σε δημοσιογράφους μετά την συνάντησή του με τον κ. Ν. Κοτζιά, ο Τσαβούσογλου επανέλαβε ότι όσοι αιτούνται άσυλο πρέπει να αξιολογηθούν ώστε να διασαφηνιστεί αν έχουν σχέση με τον Γκιουλέν ο οποίος κατηγορείται πως ενορχήστρωσε το αποτυχημένο πραξικόπημα.\nΟ κ. Κοτζιάς τόνισε ότι «Στηρίζουμε με πάθος τη Δημοκρατία στην Τουρκία και ταχθήκαμε εξαρχής ενάντια στο πραξικόπημα» και συμπλήρωσε: «Έχουμε διαφωνίες, αλλά αναπτύσσουμε μια θετική ατζέντα για να προχωρήσουμε στις μεταξύ μας σχέσεις».\n«Ζούμε σε ένα κόσμο δύσκολο, σε ένα κόσμο που αλλάζει γρήγορα, σε ένα κόσμο που πολλοί νιώθουν ανασφαλείς. Δηλαδή, ότι ζούνε σε αστάθεια και συχνά δεν έχουν στο μυαλό τους κάποια προοπτική για το πώς θα είναι στο μέλλον. Σε αυτό τον κόσμο που αλλάζει γρήγορα, είναι σημαντικό να είναι σταθερά αναπτυσσόμενες οι σχέσεις ανάμεσα στην Ελλάδα και στην Τουρκία, δύο σπουδαίες χώρες με μεγάλη ιστορία και ακόμη μεγαλύτερο κοινό μέλλον» τόνισε ο κ. Κοτζιάς και πρόσθεσε:\n«Οι χώρες μας βρίσκονται σε μία περιοχή γεμάτη από κρίσεις: από τα βόρειά μας στην Ουκρανία, από τα νοτιοδυτικά μας στη Λιβύη, νοτιοανατολικά μας στη Συρία και στο Ιράκ. Είμαστε δύο χώρες που θέλουμε την ειρήνη στην περιοχή, που θέλουμε τη σταθερότητα και για αυτό οφείλουμε να συνεργαζόμαστε και να ανταλλάσουμε γνώμες και ιδέες σε αυτό το θέμα».\nΕίναι σπουδαίο να είμαστε μία άγκυρα σταθερότητας σε ένα κόσμο που αλλάζει και έχει αστάθειες, αλλά να υπάρχει αυτή η σταθερή σχέση φιλίας με ειλικρίνεια. Έχουμε και διαφορές έχουμε και διαφωνίες, αλλά έχουμε και μία θετική ατζέντα μπροστά μας για να προχωρήσουμε, σημείωσε.\n«Εμείς υποστηρίζουμε, με πάθος θα έλεγα, επειδή έχουμε περάσει και προσωπικές δοκιμασίες, τη δημοκρατία και τους θεσμούς της δημοκρατίας στην Τουρκία και ταχθήκαμε εξαρχής ενάντια στο πραξικόπημα και σε κάθε είδους πραξικόπημα. Εμείς, επίσης, είμαστε η χώρα που έχει ταχθεί με τη μεγαλύτερη ειλικρίνεια, πεποίθηση και συνέπεια, υποστηρικτής του ευρωπαϊκού δρόμου -εννοώ του δρόμου προς την Ευρωπαϊκή Ένωση- της Τουρκίας».


Σίγησε το αηδόνι του Βόλου | LarisaNew\nΣίγησε το αηδόνι του Βόλου\non: 8:37, 18-02-2018 In: ΑΠΟ ΘΕΣΣΑΛΙΑ, ΕΙΔΗΣΕΙΣ\nΙδιαίτερη θλίψη προκάλεσε στην τοπική κοινωνία το άγγελμα του θανάτου του Αντώνη Ζαχαρίου, ο οποίος άφησε εποχή με το εξαιρετικό μέταλλο της φωνής του και τις ανυπέρβλητες ερμηνείες του. Το αηδόνι του Βόλου σίγησε χθες σε ηλικία 80 ετών, αφήνοντας λαμπρή καλλιτεχνική παρακαταθήκη στην πόλη.\nΟ πατέρας του, Κώστας Ζαχαρίου, επίσης καλλίφωνος, ήταν από τα πρώτα μέλη της Βολιώτικης Χορωδίας, παράδοση την οποία συνέχισε και ο ίδιος με μεγάλη ζέση. Οσοι τον γνώρισαν κάνουν λόγο για έναν εξαιρετικό άνθρωπο, με πολύ καλή φωνή, εφάμιλλη της φωνής του Νίκου Γούναρη.\nΑπό μικρή ηλικία ακολούθησε τον πατέρα του στη Βολιώτικη Χορωδία, όπου έγινε στη συνέχεια σολίστ. Επίσης συμμετείχε στην εκκλησιαστική χορωδία του Αγίου Κωνσταντίνου, ενώ τραγουδούσε στα ταβερνάκια μαζί με τον παιδικό του φίλο, Μπάμπη Βαΐτση, αδελφό του Αντώνη Βαΐτση, μέλους των «Τεσσάρων Ασσων».\nΣτιγμιότυπο από συνεργασία με τους «Τέσσερις Ασσους»\nΣυνεργάστηκε επαγγελματικά με τον Νάσο Κεπενεκίδη και τον Τάσο Βούλγαρη στην ταβέρνα «Μπάρμπαρα» στην Αγριά, εμφανίστηκε στο στέκι «Αλυκές» με την ορχήστρα του Κεπενεκίδη και στη συνέχεια δημιούργησαν τρίο με τον Ντίνο Μπενάκη και τον Νάσο Κεπενεκίδη.\nΕλαβε μέρος σε πολλές εκδηλώσεις που διοργάνωσε ο Τάσος Μητρογώγος για φιλανθρωπικούς σκοπούς, αλλά και σε πολλά αφιερώματα για τους Νίκο Γούναρη, Σώτο Παναγόπουλο και Σοφία Βέμπο συμπράττοντας με τους «Τέσσερις Ασσους».\nΑνατρέχοντας στη συνεργασία μαζί του, ο Αντώνης Βαΐτσης τον χαρακτηρίζει «πολύ καλό, φιλότιμο, άνθρωπο της παρέας, εξαιρετικό τραγουδιστή». Ο κ. Βαΐτσης αναφέρει επίσης ότι «τον ζήσαμε από μικρά παιδιά, γιατί ήταν φίλος με τον αδελφό μου Μπάμπη και τραγουδούσαν μαζί. Ηταν στην παρέα μας και συνεργαζόμασταν σε συναυλίες, με πολύ μεγάλη επιτυχία. Μας έχει λυπήσει πολύ ο θάνατός του».\nΜε ανάλογη συγκίνηση μιλάει στον ΤΑΧΥΔΡΟΜΟ ο Τάσος Μητρογώγος, ο οποίος υπογραμμίζει ότι «ήταν πολύ καλός τραγουδιστής, συνεργάστηκε με πολλούς Βολιώτες καλλιτέχνες και παράλληλα τραγουδούσε και στον Ραδιοφωνικό Σταθμό του Βόλου. Τον έχω συμπεριλάβει στο βιβλίο μου, και αυτό που έχω να πω είναι ότι διέθετε πάρα πολύ καλή φωνή».\nΤο τελευταίο αντίο θα απευθύνουν οικείοι, συγγενείς και φίλοι σήμερα στις 10.30πμ στον Ιερό Ναό Αναλήψεως. Ο ΤΑΧΥΔΡΟΜΟΣ απευθύνει συλλυπητήρια στην οικογένειά του.\nΚυκλικός κόμβος στο Διαχρονικό μουσείο Λάρισας


Βολιβία: Αντιπολιτισμική αγκιτάτσια στους δρόμους της Λα Πας – Contra Info\nΔυναμη στα συντρόφια της υπόθεσης Scripta Manent.\nΕίμαστε το βάρος των αποφάσεών μας.\nΘάνατο στο κράτος.\nΟι τοίχοι της πόλης είναι από τα σημεία αυτά που θα ‘πρεπε να φωνάζουν αναρχία. Γι’ αυτό, ενώ η κατανάλωση είναι στο απόγειό της αυτές τις μέρες που ο κόσμος αγοράζει μέχρι θανάτου, ξεχνώντας ακόμα και το γεγονός πως δεν υπάρχει νερό, αποφασίσαμε να εισβάλουμε στους τοίχους αυτής της πόλης. Αυτούς τους τοίχους που μιλάνε μονάχα για την κυβέρνηση και τα «έργα» της, για τα κόμματα και την αποξενωτική προπαγάνδα. Τοίχους που φαίνεται να έχουν χάσει την αντάρτικη ποιότητά τους.\nΤαυτόχρονα θέλουμε να στείλουμε μια αγκαλιά, έστω και μέσω αυτής της παρέμβασής μας στους τοίχους, στα συντρόφια που χτυπήθηκαν από την καταστολή στην Ιταλία στο πλαίσιο της επιχείρησης Scripta Manent.\nΚλείνουμε συνένοχα το μάτι σε όσες/ους δεν σταματούν ποτέ να δρουν! Μαζί σας η αναρχία μοιάζει πιο λαμπερή!\nΟ πολιτισμός (αριστερός ή δεξιός) είναι η συνέχεια της αποικιοκρατίας. Πλημμυρίζουν τα εδάφη ώστε οι πόλεις τους να έχουν ρεύμα, εξορύσσουν αέριο για να συντηρήσουν οχήματα και κτήρια ενόσω θανατώνουν τη Γη, προτείνουν τo 8ωρo σκλαβιάς με το πρόσχημα της ανάπτυξης. Επιμολυντές του ελεύθερου και κρυστάλλινου νερού. Εμπρηστές των μυστηριωδών δασών. Δολοφόνοι πουλιών και κάθε ύπαρξης που τραγουδά. Βιαστές και καταστροφείς του άγριου τοπίου. Εχθροί της ζωής και της ομορφιάς. Συνεργοί σε τόσες γενοκτονίες. Δεν μπορούμε να μείνουμε άπραγοι.\nΗ δίψα μας για νερό είναι επίσης και δίψα για οργή! Μόνη επιβίωση η εξέγερση. Για τη Γη, για το νερό, γι’ αυτές κι αυτούς που αγωνίζονται!\nΕπίθεση, φωτιά και συνωμοσία ενάντια στο κράτος εκπολιτιστή!\nεπιχείρηση scripta manent\nPrevious post Σαντιάγο, Χιλή: Οδόφραγμα αλληλεγγύης στον αναρχικό κρατούμενο Ιγκνάσιο Μουνιός\nNext post Σαντιάγο, Χιλή: Σαμποτάζ σε προϊόντα κρέατος και γάλατος


Μέρκελ για χρέος: Δεν υπάρχει περιθώριο για μείωση των επιτοκίων\nΔημοσίευση 31 Αυγούστου 2015, 14:10 / Ανανεώθηκε 31 Αυγούστου 2015, 16:44\nΠεριθώρια όσον αφορά στην περίοδο χάριτος στην αποπληρωμή των ελληνικών δανείων, αλλά όχι στα επιτόκια, «βλέπει» η γερμανίδα καγκελάριος.\nΠαράλληλα, η Άνγκελα Μέρκελ επεσήμανε πως οι ευρωπαϊκές συνθήκες δεν επιτρέπουν το «bail-out», ενώ τόνισε ότι το ζήτημα είναι η επιβάρυνση της Ελλάδας για την εξυπηρέτηση του χρέους, η οποία, όπως είπε, πρέπει να βρίσκεται στο 15%.\n«Έχουμε μια νομική κατάσταση, όπου υπάρχει απαγόρευση για ‘bail-out' στις ευρωπαϊκές συνθήκες. Από αυτό εξαρτώνται τα περιθώρια για την ελάφρυνση του χρέους. Έχουμε τώρα μια συζήτηση για το πώς θα υπολογιστεί η βιωσιμότητα του χρέους. Έχουμε μια ειδική κατάσταση», σημειώνει η κυρία Μέρκελ και προσθέτει:\nΤο ΔΝΤ έχει τους κανόνες του σχετικά με το πότε θέλει να του επιστραφούν τα χρέη, η ΕΚΤ έχει τους κανόνες της σχετικά με το πότε θέλει να λάβει την πληρωμή των τόκων. Οι δανειστές της Ελλάδας στο πλαίσιο του ΕΜΣ έχουν δώσει στην Ελλάδα μια μακρά περίοδο χάριτος και πολύ χαμηλά επιτόκια. Σε ό,τι αφορά τα επιτόκια, νομίζω ότι δεν έχουμε περιθώρια, διότι είναι ήδη πολύ χαμηλά. Ό,τι δεν θα αντικατόπτριζε καν την χρηματοδότηση του ΕΜΣ θα συνιστούσε ‘bail-out', αλλά στην περίοδο χάριτος έχουμε κάποιο περιθώριο».\nΑκόμη, διευκρίνισε ότι «λόγω της ιδιαιτερότητας του ελληνικού κράτους στη σχέση του με τον ΕΜΣ, δεν μιλούμε απλώς για χρέος στο 120% του ΑΕΠ, αλλά για την πραγματική επιβάρυνση που δημιουργείται στην Ελλάδα για την αποπληρωμή του χρέους».\nΠρόσθεσε δε ότι το 15% του ΑΕΠ θα μπορούσε να είναι ένα μέτρο και υπενθύμισε ότι «μέχρι το 2022 ή 2023 η Ελλάδα δεν χρειάζεται να αποπληρώσει κάτι και η επιβάρυνση είναι πολύ χαμηλότερη από το 15%, ενώ υπάρχουν άλλα μέλη της ΕΕ που λένε ότι το δικό τους χρέους, παρά το γεγονός ότι είναι πιο μικρό από της Ελλάδας, συνεπάγεται μεγαλύτερη εσωτερική επιβάρυνση από αυτή της Ελλάδας σήμερα». Και όταν ξεκινήσει η υποχρέωση για αποπληρωμή του χρέους, συνέχισε η καγκελάριος, πρέπει να κοιτάξουμε να το κρατήσουμε στο 15%.\n«Είμαι για αυτό σχετικά αισιόδοξη, ότι θα πετύχουμε μια ρύθμιση, η οποία θα αντικατοπτρίζει τόσο τις απαιτήσεις του ΔΝΤ όσο και τη δυνατότητα επίλυσης του προβλήματος», κατέληξε η γερμανίδα καγκελάριος.\nΑναφερόμενη στο τρίτο πρόγραμμα και τις επικείμενες εκλογές, η καγκελ Ελλάδα θα εκπληρώσει τις υποχρεώσεις της, δήλωσε η καγκελάριος της Γερμανίας.\n«Έχουμε στο μεταξύ ένα πρόγραμμα για την Ελλάδα, ένα τρίτο πρόγραμμα. Έχουμε εκταμιεύσει την πρώτη δόση αυτού του προγράμματος. Θα υπάρξουν νέες εκλογές στην Ελλάδα και θεωρώ ότι η Ελλάδα θα εκπληρώσει τις υποχρεώσεις της» ανέφερε η κυρία Μέρκελ, στην εναρκτήρια τοποθέτησή της, στο πλαίσιο συνέντευξης Τύπου στο Βερολίνο.\nΗ καγκελάριος τόνισε ότι η Γερμανία επουδενί ήταν απομονωμένη στις διαπραγματεύσεις για το ελληνικό πρόγραμμα, απορρίπτοντας την υπόθεση ότι η εικόνα της χώρας επλήγη λόγω των χειρισμών της γερμανικής κυβέρνησης. Δήλωσε δε ότι η Ευρώπη έδρασε ενωμένη και στο θέμα της Ελλάδας, ενώ σημείωσε ότι η ίδια αισθάνεται «εντάξει» με τον εαυτό της.\n«Υπήρχαν χώρες που μπορεί να ήταν διατεθειμένες να βοηθήσουν με απλούστερους όρους, αλλά και χώρες που ήταν πολύ πολύ επικριτικές γενικά σε ό,τι αφορά το εάν θα έπρεπε να συνεχίσουμε να βοηθούμε» συνέχισε. «Ένα από τα αποτελέσματα που πετύχαμε είναι ότι η Ευρώπη, όπως και σε πολλά άλλα θέματα, ενήργησε ενωμένη. Απέδωσε δε ιδιαίτερη σημασία για αυτό στην γερμανογαλλική συνεργασία» είπε και κατέληξε:\nΕίμαι ειλικρινά πολύ εντάξει με τον εαυτό μου. Και όταν είμαι εντάξει, δεν έχω και δυσκολία να εξηγήσω κάτι. Πρέπει να ζήσουμε με το γεγονός ότι κάποιοι άλλοι βλέπουν κάποια πράγματα πιο επικριτικά. Και εμείς κάποιες φορές βλέπουμε άλλες χώρες πιο επικριτικά και το θεωρούμε απολύτως φυσιολογικό. Για αυτό και μπορούμε να αντέξουμε ότι και άλλοι κάποιες φορές μας βλέπουν με κριτική διάθεση. Είναι σημαντικό ο καθένας από μας να εργάζεται για την Ευρώπη και για την κοινότητα και έτσι θα μπορέσουμε να προχωρήσουμε μπροστά.


Ο Φλιν... φλιτάρει τον Τραμπ! - Το μεγάλο αγκάθι για τον πρόεδρο των ΗΠΑ | ΤΟ ΠΟΝΤΙΚΙ\nΤυνησία: Χιλιάδες πολίτες στους δρόμους κατά της απόφασης Τραμπ για Ιερουσαλήμ\nΗΠΑ: Μετά από κατηγορίες για σεξουαλική παρενόχληση παραιτήθηκαν ένας γερουσιαστής και ένας βουλευτής\n8.12.2017 / ΒΑΣΙΛΗΣ ΓΑΛΟΥΠΗΣ\nΟ Φλιν... φλιτάρει τον Τραμπ! - Το μεγάλο αγκάθι για τον πρόεδρο των ΗΠΑ\nΤην τελευταία εβδομάδα του Νοεμβρίου άρχισαν να κυκλοφορούν φήμες ότι οι δικηγόροι του Μάικ Φλιν, του πρώην συμβούλου ασφαλείας του Ντόναλντ Τραμπ, έπαψαν να μιλούν με τη νομική ομάδα του Αμερικανού προέδρου. Πληροφορία που ερμηνεύτηκε ως υπόνοια πως ο Φλιν διαπραγματευόταν κάποιο ντιλ με την ομάδα του ειδικού ανακριτή Ρόμπερτ Μιούλερ, που ερευνά τη ρωσική ανάμειξη στην εκστρατεία του Τραμπ.\nΞαφνικά, την 1η Δεκεμβρίου, ο Φλιν παραδέχτηκε την ενοχή του στην κατηγορία ότι είπε ψέματα στις καταθέσεις του στο FBI σχετικά με τις συζητήσεις που είχε με τον Ρώσο πρεσβευτή Σεργκέι Κίζλιακ τον περασμένο Δεκέμβριο. Το συγκεκριμένο έγκλημα επισύρει μια μάξιμουμ ποινή πενταετούς φυλάκισης. Ο Φλιν δήλωσε ότι συνεργάζεται με την ομάδα του Μιούλερ, απόφαση που, όπως είπε, πήρε «για το συμφέρον της οικογένειας και της πατρίδας μου».\nΜε την παραδοχή της συγκεκριμένης κατηγορίας από τον Φλιν η έρευνα επί του θέματος της ρωσικής ανάμειξης βρίσκεται πρώτη φορά τόσο κοντά στον Αμερικανό πρόεδρο.\nΟ Φλιν παρέμεινε μόλις 25 μέρες ως σύμβουλος εθνικής ασφαλείας. Παραιτήθηκε όταν αναγκάστηκε να παραδεχτεί ότι είπε ψέματα στον Λευκό Οίκο για τις συζητήσεις που είχε με τον Ρώσο πρεσβευτή. Οι συνεννοήσεις τους επικεντρώνονταν στην άρση των κυρώσεων που είχε επιβάλει η κυβέρνηση Ομπάμα στη Ρωσία όταν θα αναλάμβανε την προεδρία ο Τραμπ.\nΟ Τραμπ από την πλευρά του χειροτέρεψε την κατάσταση μετά την ομολογία ενοχής του Φλιν, όταν το Σάββατο έκανε ένα tweet που έλεγε ότι απέλυσε τον Φλιν επειδή είχε πει ψέματα στον αντιπρόεδρο Μάικ Πένς αλλά και στο FBI για τις συζητήσεις που είχε με Ρώσους αξιωματούχους. Το tweet του ξεσήκωσε θύελλα αντιδράσεων για το αν έτσι ο πρόεδρος ουσιαστικά παραδεχόταν ότι είχε παρακωλύσει τη Δικαιοσύνη.\nΑν ο Τραμπ γνώριζε ότι ο Φλιν είχε πει ψέματα στο FBI, όταν ο ίδιος ζητούσε από τον πρώην διευθυντή της υπηρεσίας Τζέιμς Κόμι να σταματήσει την έρευνα για τον Φλιν, τότε αυτό θα μπορούσε να αποτελεί παρεμπόδιση της Δικαιοσύνης. Μετά τη φασαρία, πάντως, ο δικηγόρος του Τραμπ δήλωσε ότι ήταν εκείνος κι όχι ο πρόεδρος που έγραψε το συγκεκριμένο tweet. Την Κυριακή ο Τραμπ, σε άλλο tweet, έγραψε ότι ποτέ δεν ζήτησε από τον Κόμι να σταματήσει την έρευνα για τον Φλιν.\nΤο tweet περιπλέκει περαιτέρω τους νομικούς κινδύνους που απειλούν τον Τραμπ:\nΑν επαναλάβει τη δήλωση (ότι ποτέ δεν ζήτησε από τον Κόμι να θάψει την έρευνα) ενόρκως στην ομάδα του Μιούλερ, τότε θα έρθει σε ευθεία νομική αντιπαράθεση με την ένορκη δημόσια κατάθεση του πρώην διευθυντή του FBI, που δήλωσε πως πράγματι ο πρόεδρος του ζήτησε να σταματήσει την έρευνα.\nΑν από την άλλη ο Τραμπ απαρνηθεί την ίδια του τη θέση, τότε πρακτικά αυτό θα αποτελεί παραδοχή ότι προσπάθησε να αναμειχθεί σε ομοσπονδιακή έρευνα.\nΚαι τα δύο σενάρια ενέχουν σοβαρούς κινδύνους για τον Τραμπ και το βασικό ερώτημα είναι: Γιατί ο πρόεδρος των ΗΠΑ ήθελε τόσο πολύ να ματαιώσει την έρευνα για τον Φλιν; Και τι ακριβώς γνωρίζει ο Φλιν για την υποτιθέμενη εκλογική συμπαιγνία με τη Ρωσία που τώρα θα αποκαλύψει στον Μιούλερ;\nΘα τον... «δώσει»;\nΕκτός της ψευδούς κατάθεσης στο FBI ο Μάικ Φλιν αντιμετώπισε και άλλες σοβαρές κατηγορίες. Ανακρίσεις σχετικά με τις μπίζνες του ίδιου και του γιου του στο εξωτερικό, ανάμειξή του σε σχέδιο απομάκρυνσης του ιμάμη Φετουλάχ Γκιουλέν που θα τον έστελνε στην Τουρκία, αλλά και την απόπειρα να αποκρύψει ότι εισέπραξε 530.000 δολάρια για λόμπινγκ υπέρ της τουρκικής κυβέρνησης.\nΕπίσης έχει εισπράξει 65.000 δολάρια από το ρωσικό δίκτυο Russia Today σε ένα ταξίδι που έκανε στη Μόσχα το 2015. Ο Φλιν δεν είχε αναφέρει, ως όφειλε, ούτε το ταξίδι ούτε το ποσό που εισέπραξε. Η συγκεκριμένη πληρωμή καταπατά και τη νομοθεσία που απαγορεύει σε εν αποστρατεία στρατιωτικό προσωπικό να δέχεται χρήματα από ξένες κυβερνήσεις χωρίς σχετική άδεια.\nΤο σημαντικό με την αποδοχή ενοχής στην περίπτωση του Φλιν είναι ότι διέπραξε το έγκλημα το οποίο παραδέχτηκε ενώ ήδη εργαζόταν στον Λευκό Οίκο! Στις 24 Ιανουαρίου, τέσσερις μόλις μέρες αφότου ανέλαβε ο Τραμπ την προεδρία, ο Φλιν δήλωσε στους ερευνητές ότι δεν είχε συζητήσει με τον Ρώσο πρεσβευτή το θέμα των επιβληθεισών οικονομικών κυρώσεων στη Μόσχα.\nΤο ότι με τόσες υποθέσεις ανοιχτές ο Ρόμπερτ Μιούλερ επέλεξε να απαγγείλει στον Φλιν μόνο τη συγκεκριμένη κατηγορία υποδεικνύει το εξής σημαντικό: Ότι ο Φλιν έχει συμφωνήσει να προσφέρει σημαντική πληροφόρηση!\nΗ υπόθεση Φλιν ήδη κάνει τον πρόεδρο Τραμπ ιδιαίτερα νευρικό. Εκτός των επιθέσεων απαξίωσης που εξαπολύει στο FBI, οι «New York Times» έγραψαν ότι ο Αμερικανός πρόεδρος πιέζει τους Ρεπουμπλικανούς γερουσιαστές να λήξουν την έρευνα της Γερουσίας σχετικά με την υποτιθέμενη ρωσική ανάμειξη στις εκλογές του 2016. Ο Τάι Κομπ, δικηγόρος του Τραμπ, λέγεται ότι έχει πληροφορήσει τον πρόεδρο πως η έρευνα της ομάδας Μιούλερ οδεύει προς το τέλος της και ότι ο Τραμπ τελικώς θα απαλλαχθεί.\nΤα σκοτεινά σημεία\nΝωρίτερα φέτος ο Τραμπ απέλυσε τον διευθυντή του FBI Τζέημς Κόμι αφού προηγουμένως είχε επιχειρήσει να τον πιέσει να σταματήσει την έρευνα που διεξήγαγε σχετικά με τον Μάικ Φλιν. Σήμερα, όμως, ο Φλιν, τον οποίο ο πρόεδρος Τραμπ έχει επανειλημμένα και δημοσίως υπερασπιστεί, έχει αποδεχθεί ενοχή για ποινικό αδίκημα και η έρευνα, αντίθετα με ό,τι ελπίζει ο Τραμπ, δείχνει πως θα συνεχιστεί.\nΤο ότι, προς το παρόν, ο Φλιν έχει κατηγορηθεί για ένα μόνο αδίκημα δίνει ένα ευρύ πεδίο κινήσεων στον Μιούλερ σε περίπτωση που η συνεργασία μαζί του ξαφνικά «παγώσει». Μπορεί πάντα να του απαγγείλει περισσότερες κατηγορίες, τέτοιες που να αφήνουν τον Φλιν εκτός της προεδρικής χάρης. Ο πρόεδρος, άλλωστε, μπορεί να απονείμει χάρη μόνο σε ομοσπονδιακά εγκλήματα.\nΣύμφωνα με πρόσφατο ρεπορτάζ του ABC ο Φλιν είναι «έτοιμος να καταθέσει εναντίον του Ντόναλντ Τραμπ, εναντίον μελών της οικογένειας Τραμπ, καθώς και άλλων μέσα στον Λευκό Οίκο ότι ο – τότε υποψήφιος για την προεδρία – Τραμπ τον διέταξε να έρθει σε επαφές με τους Ρώσους», κάτι που έρχεται σε απόλυτη αντίθεση με όλα όσα διαρκώς ισχυρίζεται ο πρόεδρος των ΗΠΑ.\nΟ Φλιν αρχικά είχε αρνηθεί ότι συνωμότησε με τον Ρώσο πρεσβευτή σε τηλεφωνική συνομιλία τους για να υπονομευθούν οι κυρώσεις κατά της Μόσχας. Όμως το FBI τον πληροφόρησε ότι διέθετε καταγραφές των συνομιλιών.\nΚαι το ερώτημα είναι: Πώς είναι δυνατόν ο Μάικ Φλιν, ένας άνθρωπος με καριέρα 33 ετών σε υπηρεσίες πληροφοριών και ασφαλείας, να ξεχάσει ξαφνικά ότι οι υπηρεσίες των ΗΠΑ συχνά «κρυφακούνε» ξένους διπλωμάτες; Ειδικά ο Φλιν, δηλαδή, θα έπρεπε να περιμένει ότι οι αμερικανικές υπηρεσίες ασφαλείας θα τον «προσέχουν» ιδιαίτερα, ιδίως αφότου άρχισε να δέχεται πληρωμές από το δίκτυο RT της Μόσχας.\nΕκτιμάται, λοιπόν, ότι ο Φλιν, υποψιασμένος ότι η NSA πιθανό να τον «άκουγε», διάλεγε συνειδητά τις λέξεις του πολύ προσεκτικά. Και φρόντιζε να αναφέρει τον πρόεδρο Τραμπ με τρόπο τέτοιο στη συζήτηση ώστε να φαίνεται ως ο εντολοδόχος του. Έτσι, αν ποτέ ξεσκεπαζόταν, να μπορούσε να ισχυριστεί ότι δρούσε υπό την εντολή του προέδρου, ώστε να μετριάσει την προσωπική ευθύνη.\nΚυρώσεις και επιπτώσεις\nΣτο μεταξύ η Μόσχα αναμένει με δυσαρέσκεια τον επόμενο γύρο των κυρώσεων.\nΤον περασμένο Ιανουάριο οι αξιωματούχοι του Λευκού Οίκου έμαθαν ότι ο Τραμπ ετοίμαζε ένα διάταγμα με το οποίο θα αναιρούσε κάποιες από τις κυρώσεις που επιβλήθηκαν στη Ρωσία. Οι αξιωματούχοι άρχισαν να επεξεργάζονται νομικούς τρόπους ώστε ο Τραμπ να μην μπορεί να τις ακυρώσει μονομερώς. Το αποτέλεσμα ήταν ένα νομοθέτημα με το ακρωνύμιο CAATSA (που επίσης περιλαμβάνει μέτρα εναντίον Β. Κορέας και Ιράν) το οποίο πέρασε με καθολική σχεδόν πλειοψηφία και από τα δύο κόμματα στο Κογκρέσο, πράγμα που δεν άφησε στον Τραμπ άλλη επιλογή από το να το υπογράψει. Αλλιώς το βέτο του θα είχε απορριφθεί.\nΟ νέος νόμος, που πέρασε τον Αύγουστο αλλά ακόμη δεν έχει εφαρμοστεί, αυστηροποιεί τις κυρώσεις του 2014, οι οποίες είχαν αποκόψει μεγάλες ρωσικές εταιρείες από δυτικές πηγές χρηματοδότησης. Οι άμεσες ξένες επενδύσεις στη Ρωσία, μάλιστα, έπεσαν από 69 δισ. δολάρια το 2013 σε μόλις 6,8 δισ. δολάρια το 2015.\nΜε την αυστηροποίηση των κυρώσεων επιβάλλονται περιορισμοί και σε επενδύσεις σε ρωσικά πρότζεκτ πετρελαίου και φυσικού αερίου καθώς και στις λειτουργίες ρωσικών εταιρειών σε τρίτες χώρες. Η διοίκηση Τραμπ μπορεί να παγώσει την εφαρμογή των νέων κυρώσεων μόνο μέχρι τον Ιανουάριο, κάτι που σημαίνει ότι αμέσως μετά θα αρχίσουν να εφαρμόζονται. Η αποτελεσματικότητά τους, βέβαια, θα μετριαστεί σε κάποιες περιπτώσεις που αφορούν ευρωπαϊκά πρότζεκτ σε στενή συνεργασία με ρωσικές εταιρείες, αφού η επιθυμία να συνεχιστεί αδιατάρακτα η ενότητα Ε.Ε. - ΗΠΑ κρίνεται σημαντικότερη. Για παράδειγμα η Gazprom, που προμηθεύει την Ευρώπη με τεράστιες ποσότητες φυσικού αερίου, έχει εξαιρεθεί από τη λίστα.\nΑυτό που ανησυχεί την ελίτ της Ρωσίας περισσότερο απ’ όλα είναι οι προσωπικές κυρώσεις που περιλαμβάνονται στον καινούργιο νόμο. Ο νέος, ενισχυμένος, γύρος κυρώσεων επιτρέπει την επιβολή «δευτερευουσών κυρώσεων». Αυτό πρακτικά σημαίνει ότι οι Αμερικανοί μπορούν να κυνηγήσουν τον οποιονδήποτε, σε οποιαδήποτε χώρα που θα έχει σημαντικές επιχειρηματικές συναλλαγές με τους αποκαλούμενους «ειδικά προσδιορισμένους υπηκόους», δηλαδή άτομα που υπόκεινται σε κυρώσεις.\nΑνάλογα με πόσο αυστηρά θα εφαρμοστεί η νομοθεσία CAATSA, θα μπορούσε να καταστήσει κάποιους από τους στενότερους συμμάχους του προέδρου Πούτιν το ίδιο «τοξικούς» όσο άλλα ειδικά προσδιορισμένα άτομα στη Χεζμπολά, στο Ιράν και στη Β. Κορέα. Οποιοσδήποτε θα μπορούσε να επηρεαστεί: από μια κινεζική εταιρεία μέχρι ένα σύμβουλο από την Ευρώπη ή τις ΗΠΑ που έχει συναλλαγές με κάποιον από τους «ειδικά προσδιορισμένους» Ρώσους.\nΣύμφωνα με τον «Economist», Ρώσος αξιωματούχος δήλωσε για τον νέο γύρο κυρώσεων ότι «αυτό είναι απολύτως πυρηνικό. Πηγαίνει πολύ πιο μακριά απ’ οτιδήποτε είχαμε στη διάρκεια του Ψυχρού Πολέμου».\nΕκτός αυτών, τον Φεβρουάριο αναμένεται να υποβληθεί στο Κογκρέσο μια αναφορά που θα ονοματίζει Ρώσους ολιγάρχες και ανώτερους αξιωματούχους εξωτερικής πολιτικής, οι οποίοι διατηρούν στενούς δεσμούς με τον Πούτιν και τον κύκλο του.\nΗ αναφορά, που εκτός των ονομάτων θα περιλαμβάνει και εκτίμηση των περιουσιών αλλά και τις πηγές πλουτισμού των ίδιων και των μελών των οικογενειών τους, έχει ήδη σπείρει πανικό σε μέλη της ρωσικής ελίτ. Η χρονική στιγμή μάλιστα που θα έρθει η αναφορά, αρχές Φεβρουαρίου, θα είναι μόλις λίγες εβδομάδες πριν από τις προεδρικές εκλογές της Ρωσίας και θα μπορούσε να προκαλέσει πολιτικές επιπτώσεις.\nΚίνα - Ρωσία 1-0\nΟι απόρρητες αναφορές τρομάζουν τον Μπόρις Τζόνσον\nΆμεσα μέτρα για μείωση θανάτων από καύσωνες


Προεδρικές εκλογές στην Πολωνία – pes.gr\nHome / Κόσμος / Προεδρικές εκλογές στην Πολωνία\tΠροεδρικές εκλογές στην Πολωνία\n69 Views Στις κάλπες προσέρχονται σήμερα οι Πολωνοί, στον δεύτερο γύρο των προεδρικών εκλογών που αναμένεται ότι θα εξελιχθούν σε θρίλερ αφού οι δημοσκοπήσεις μέχρι στιγμής δεν δείχνουν ξεκάθαρο νικητή μεταξύ του απερχόμενου κεντροδεξιού προέδρου Μπρόνισλαβ Κομορόφσκι και του συντηρητικού, λαϊκιστή Αντρέι Ντούντα.\nΝωρίς το πρωί, σε ένα εκλογικό κέντρο της Βαρσοβίας η προσέλευση των ψηφοφόρων ήταν σημαντικά μικρότερη σε σύγκριση με τον πρώτο γύρο. Σε μια ένδειξη της σχετικής ευημερίας που απολαμβάνει η Πολωνία -τουλάχιστον στην πρωτεύουσα- από τους τέσσερις πρώτους ψηφοφόρους οι τρεις έφτασαν στο κέντρο επιβαίνοντας σε καινούρια αυτοκίνητα.\n«Ψηφίζουμε Ντούντα, όχι τόσο επειδή τον θέλουμε αλλά γιατί είμαστε εναντίον του Κομορόφσκι», είπε ένα ζευγάρι. Μια συνταξιούχος, από την άλλη, επέλεξε ξανά τον απερχόμενο πρόεδρο χαρακτηρίζοντάς τον «σοβαρό και σταθερό άνθρωπο».\nΟ ευρωβουλευτής Αντρέι Ντούντα, 43 ετών, είναι ο υποψήφιος του αντιπολιτευόμενου, ευρωσκεπτικιστικού κόμματος Νόμος και Δικαιοσύνη (PiS) του Γιάροσλαβ Κατσίνσκι. Ο 62χρονος Κομορόφσκι από την άλλη, στηρίζεται από τη φιλελεύθερη Πολιτική Πλατφόρμα (PO) που κυβερνά τη χώρα εδώ και οκτώ χρόνια.\nΕνώ στην αρχή της προεκλογικής εκστρατείας ο Κομορόφσκι εμφανιζόταν ως το μεγάλο φαβορί και αναμενόταν ότι θα κέρδιζε άνετα αφού οι δημοσκοπήσεις του έδιναν ποσοστό ακόμη και μεγαλύτερο του 60%, στον πρώτο γύρο των εκλογών, στις 10 Μαΐου, τα πράγματα πήραν αναπάντεχη τροπή, με τον Ντούντα να τον κερδίζει έστω και οριακά, συγκεντρώνοντας ποσοστό 34,76%. Ο Κομορόφσκι ήρθε στη δεύτερη θέση με ποσοστό 33,77%.\n«Η νίκη του ενός ή του άλλου θα είναι οριακή, είναι αδύνατον να προβλέψουμε το αποτέλεσμα», δήλωσε στο Γαλλικό Πρακτορείο ο Στάνισλαβ Μότσεκ, πολιτικός αναλυτής στην πολωνική Ακαδημία Επιστημών.\nΣύμφωνα με την τελευταία δημοσκόπηση που δημοσιεύτηκε στην εφημερίδα Polska The Times ο Ντούντα συγκεντρώνει ποσοστό 51% έναντι 49% του Κομορόφσκι, ωστόσο τα ποσοστά αυτά βρίσκονται πολύ κοντά στο περιθώριο λάθους. Άλλες δύο δημοσκοπήσεις προέβλεπαν επίσης νίκη του Ντούντα αλλά το ινστιτούτου Μίλγουορντ Μπράουν υποστήριζε ότι υπάρχει μια τάση ανόδου των ποσοστών του Κομορόφσκι.\nΠηγή: http://www.protothema.gr//world/article/478632/proedrikes-ekloges-stin-polonia/\tΠολωνία Προεδρικές εκλογές\t2015-05-24\nTagged with: Πολωνία Προεδρικές εκλογές\nPrevious: Xαλκιδική: SOS για την πτώση στις κρατήσεις\nNext: Κ. Καραγκούνης: Ο κ. Τσίπρας προσπαθεί να καλοπιάσει τους δικούς του


πως Ετζεβίτ εισέβαλε στην Κύπρο με πάσα μυστικότητα, έτσι και ο Ερντογάν έπρεπε να σώσει τους 13 Τούρκους στο Βόρειο Ιράκ, ανέφερε ο ηγέτης της τουρκικής αξιωματικής αντιπολίτευσης, Κεμάλ Κιλιτσντάρογλου, κατηγορώντας τον Τούρκο Πρόεδρο Ταγίπ Ερντογάν ότι δεν κατάφερε να διαχειριστεί το ζήτημα της εκτέλεσης των Τούρκων πολιτών.\n“Ο μακαρίτης ο Ετζεβίτ όταν έκανε την απόβαση στην Κύπρο δεν το είπε καν στην γυναίκα του. Έτσι διοικείται ένα κράτος. Αυτοί όχι κράτος δεν μπορούν να διοικήσουν, ούτε χωριό δεν μπορούν να διοικήσουν”, είπε ο Κεμάλ Κιλιτσντάρογλου, κατηγορώντας την τουρκική Κυβέρνηση ότι κινείται «με νταούλια και ζουρνάδες» διατυμπανίζοντας κάθε της κίνηση.\nΣύμφωνα με τον ηγέτη της αξιωματικής αντιπολίτευσης, υπεύθυνος για την εκτέλεση των 13 Τούρκων πολιτών είναι ο ίδιος ο Ταγίπ Ερντογάν επειδή δεν κατάφερε να τους σώσει εδώ και έξι χρόνια από τα χέρια του ΡΚΚ. “Καίγονται τα σωθικά μας. Ποιος είναι υπεύθυνος για την αποτυχία της επιχείρησης; Ο Ταγίπ Ερντογάν είναι υπεύθυνος για τους 13 νεκρούς ήρωές μας”, ανέφερε.


Για την γενοκτονία των Ποντίων – Ευφροσύνη Καρασαρλίδου\nPosted on Μάιος 16, 2016 Ιούνιος 25, 2016 by admin\nΠέρασε σχεδόν ένας αιώνας από τις δολοφονίες, τις εκμεταλλεύσεις, τις εκτοπίσεις που υπέστη ο Ποντιακός Ελληνισμός υπό το εθνικιστικό Κεμαλικό Καθεστώς. Ένας αιώνας από την γενοκτονία που άφησε βαθιές πληγές και οδυνηρές μνήμες στους Ποντίους.\nΟ Ποντιακός ελληνισμός ζούσε και ανθούσε στην Οθωμανική επικράτεια, δημιουργώντας λιμάνια πολιτισμού και εμπορίου. Μα όταν οι Νεότουρκοι ήρθαν στην εξουσία, έπνιξαν την ιδέα του κοινού βίου σε έναν ακραίο εθνικισμό και εκδίωξαν τους χριστιανικούς πληθυσμούς, με σκοπό τον πλήρη εκτουρκισμό της περιοχής. Μετά τη Γενοκτονία των Αρμενίων το 1916, στράφηκαν στην εξολόθρευση των Ελληνοποντίων. Χιλιάδες αθώοι άνθρωποι έχασαν τη ζωή τους και όσοι γλίτωσαν κατέφυγαν ως πρόσφυγες στη Νότια Ρωσία και στην Ελλάδα, όπου και συνεισέφεραν τα μέγιστα στην ανόρθωση του καθημαγμένου εκείνη την εποχή ελληνικού κράτους.\nΑυτό κάνει ο εθνικισμός. Επινοεί εχθρούς για να δικαιολογήσει την ανεπάρκειά του. Εκδιώκει, βασανίζει, σκοτώνει σε μια δίνη βίας που κατασπαράζει κάθε ομορφιά με το μίσος της. Ο Ποντιακός Ελληνισμός φέρει πάνω του τα τραύματα αυτής της ακρότητας. Αλλά αυτά τα τραύματα είναι η παρακαταθήκη, η κληρονομιά που άφησαν οι εκτοπισμένοι, σε μας τους νεότερους. Μια ανάμνηση για τα παθήματα στα οποία μπορεί να οδηγήσει ο εθνικισμός.\nΣήμερα δεν αρκεί μόνο να θυμόμαστε. Δεν αρκεί να νοσταλγούμε. Χρειάζεται να στοχαστούμε και να μάθουμε. Να αντλήσουμε διδάγματα από τα προγονικά μας παθήματα. Εμείς, που υπεστήκαμε όλα αυτά τα δεινά, που κληρονομήσαμε τις αβάσταχτες μνήμες των προγόνων μας, έχουμε έναν λόγο παραπάνω να σταθούμε εμπόδιο στην επανάληψη αυτών των ακροτήτων και να σταθούμε κοντά στους ομοιοπαθείς, στους κατατρεγμένους που βασανίζονται σήμερα για τους ίδιους λόγους που βασανιστήκαμε εμείς τότε.\nΟ εθνικισμός ανακάμπτει. Στην Τουρκία για άλλη μια φορά, αλλά και σε όλη την Ευρώπη. Και αυτοί την φορά υπάρχουν νέοι «εχθροί» τους οποίους επινοούν τα κάθε λογής καθεστώτα. Και εμείς οι Πόντιοι που ξέρουμε πως είναι να βιώνεις τέτοια αδικία, έχουμε χρέος παρμένο από τους προγόνους μας να σταθούμε δίπλα στους απανταχού κατατρεγμένους.\nΣήμερα θυμόμαστε. Σήμερα τιμούμε τους νεκρούς μας.\nΣήμερα στεκόμαστε δίπλα σε όλους αυτούς που έναν αιώνα μετά αποκτούν τις ίδιες πληγές με εμάς.\nPosted in Κοινωνία, Πολιτική, Πολιτισμός, ΠροσφυγικόTagged Αλληλεγγύη, Ανθρώπινα δικαιώματα, Γενοκτονία, Ποντιακός ελληνισμός, Προσφυγικό


Κηπευτικά Aγίου Γεωργίου: Ο φόβος για τα έντομα και πως να τον αντιμετωπίσετε.\nΚάτι τη γαργαλάει επίμονα στο χέρι. Στριφογυρίζει, ανοίγει με δυσκολία τα μάτια, αφουγκράζεται για μερικά δευτερόλεπτα. Και\nξαφνικά τη βλέπει: μια τεράστια μαυριδερή κατσαρίδα, μπλεγμένη στα σκεπάσματα, διεκδικεί απεγνωσμένα το δικαίωμά της να ξαναδεί… φως στο τούνελ. Εάν η συνέχεια που θα δίνατε στην ιστορία, ως πρωταγωνιστής, κλίνει περισσότερο στο να τρέχετε πανικόβλητοι και να ταμπουρώνεστε στο μπάνιο παρά στο να φανείτε λογικοί και να την αντιμετωπίσετε σαν… άνθρωπος προς έντομο, τότε μάλλον η ψυχραιμία δεν είναι ένα από τα προτερήματά σας – τουλάχιστον σε ό,τι αφορά στο συγκεκριμένο βασίλειο.\nΕάν δεν αναλύσει τους διάφορους παράγοντες που μπορεί να οδήγησαν σε αυτό το συμβάν -π.χ. το ότι η αράχνη τον τσίμπησε για να αμυνθεί επειδή αυτός κατέστρεφε τον ιστό της-, τότε είναι πολύ πιθανό να γίνει αρνητική σύνδεση μεταξύ του αντικειμένου -αράχνη- και του αρνητικού αισθήματος που ακολούθησε το συμβάν. Πρόκειται για έναν μηχανισμό παρόμοιο με αυτόν που περιέγραψαν στα έργα τους για την εξαρτημένη μάθηση ο Παβλόφ, ο Γουάτσον και αργότερα ο Σκίνερ: ο φόβος μπορεί να είναι προϊόν κακής μάθησης». Την επόμενη φορά λοιπόν που θα πέσει στο δρόμο σας οτιδήποτε μικροσκοπικό που, με ή χωρίς φτερά, φοβάστε ότι θα σας κάνει… κακό, επιστρατεύστε τη λογική σας και δείξτε λίγη παραπάνω ψυχραιμία απ' ό,τι συνήθως. Κάπως έτσι θα πετύχετε τουλάχιστον την αρχή της… καλής μάθησης.\nΕτικέτες Έντομα, Χρήσιμες πληροφορίες


Πάνος Καμμένος: Σχέδιο εξαγοράς κόκκινων δανείων των στελεχών των Ενόπλων Δυνάμεων - panos kammenos: schedio exagoras kokkinon daneion ton stelechon ton enoplon dynameon\n10:17 23/1/2018 - Πηγή: Pagenews\n«Ήδη έχουμε ζητήσει μέσω των επιτελείων να καταθέσει το προσωπικό\nτα στεγαστικά δάνεια τα οποία του έχουν χορηγηθεί από τις τράπεζες» είπε συγκεκριμένα ο κ. Καμμένος και διευκρίνισε ότι η πρωτοβουλία περιλαμβάνει και ορισμένα εξυπηρετούμενα δάνεια ακόμη και καταναλωτικά: «Συλλέγοντας αυτά τα στοιχεία ετοιμάζουμε μια πρόταση για εξαγορά όλων των δανείων κόκκινων και πράσινων. Εμείς θα ζητήσουμε την αγορά τους με την έκπτωση που μπορεί να υπάρχει σε αυτές τις περιπτώσεις». Ο υπουργός Εθνικής Άμυνας είπε επίσης ότι η ρύθμιση θα αφορά και τους απόστρατους.\nκαμμενος, σχεδιο, τραπεζες, αοοα, δανεια, αγορα, δυνατοτητα, ειπε, υπαρχει, ρυθμιση, συγκεκριμενα, στεγαστικα δανεια\nεποπ, ορειβασια, πιλατες, fly fly\nΝ. Κορέα: Απάντηση για τους «Ολυμπιακούς Αγώνες του... Κιμ»\nΚοινωνικό Εισόδημα Αλληλεγγύης: Την Παρασκευή η καταβολή\nΑυτά είναι τα 4 πιο ΔΥΝΑΤΑ προϊόντα για το μαλλί


ο Λύσιππος: Ομάδες “υψηλού κινδύνου”\nΝα μην αρχίσεις να ξεφτάς…\n.Η απεργία πείνας του Κ.Σακκά με την παράλληλη αδιαφορία από το μεγαλύτερο μέρος της κοινωνίας απέναντι στο γεγονός, πως ένας άνθρωπος οδεύει στην 30η μέρα απεργίας πείνας ζητώντας το αυτονόητο, το δικαίωμά του βάσει των νόμων, στην ελευθερία ή αλλιώς το δικαίωμά του να δικαστεί. ....\n....Και σε όλη αυτή τη φασαρία χάνεται το σημαντικό. Στον 21ο αιώνα στην πολιτισμένη δήθεν Ελλάδα ο φασισμός εγκαθιδρύεται σιγά, σιγά με την σύμφωνη γνώμη των πολιτών. Νόμοι, σύνταγμα, ανθρώπινα δικαιώματα καταπατώνται και δεν τρέχει τίποτα…μα τίποτα όμως.\nΈνας άνθρωπος αργοπεθαίνει για τα δικαιώματα όλων μας, κι αν αυτό δεν μπορούμε να το δούμε χωρίς να μικροσχολιάζουμε τον πολιτικό χώρο που ανήκει ο καθένας και το αν είμαστε σύμφωνοι ή όχι με τακτικές, τότε έχουμε πραγματικά όλοι ξεφτίσει.....\n..... Έχουν έστω την παραμικρή αίσθηση τι σημαίνει αυτό που συμβαίνει στον Σακκά, τι σημαίνει με το έτσι θέλω να σου καταπατούν κάθε δικαίωμα και ο κόσμος να μην αντιδρά; Κι αν έχουν γιατί δεν αντιδρούν; Όχι με ανακοινώσεις και και κούφια λόγια. Να αντιδράσουν, αν θυμόμαστε ακόμα τι σημαίνει αντίδραση. Αντίθετα οι ιθύνοντες εφαρμόζουν κάθε παραθυράκι των νόμων, για τους χρυσαυγίτες που συλλαμβάνονται με οπλισμό, με εκρηκτικά, για τον Μάκη Ψωμιάδη, για τον Θέμο Αναστασιάδη, για εμπόρους ναρκωτικών, για πολιτικούς….\nΚαι ο κόσμος; Ξεφτισμένος….παρακολουθεί σα να είναι κάτι ασήμαντο. Αναλώνονται σε συζητήσεις και σχολιάζουν σε ποιο χώρο ανήκει ο Σακκάς, τι έκανε ο Σακκάς και χίλια άλλα άσχετα. Το πιο απλό και αυτονόητο έχει γίνει ανύπαρκτο. Η παραβίαση κάθε νόμου και η προκλητική συμπεριφορά της εξουσίας απέναντι σε ό,τι εκείνοι κρίνουν ενοχλητικό. Έτσι χτίζεται ο φασισμός. Παραβιάζοντας σιγά, σιγά βασικά δικαιώματα, δοκιμασίες, που εφόσον δεν βρίσκουν αντίδραση, προχωρούν και παρακάτω και σε άλλες και σε άλλες και θα ρθει και η σειρά σου, ναι και η δική σου, αν δεν ξεπουληθείς τελείως, αλλά ακόμα κι αν ξεπουληθείς και τους ακολουθήσεις τυφλά, πάλι θα ρθει η σειρά σου όταν δεν θα σε χρειάζονται.\n...Και ναι έχει αυξηθεί το πρόβλημα των ναρκωτικών και ναι έχουν αυξηθεί τα κρούσματα του AIDS για να προλάβω μερικούς καλοθελητές. Και πώς αντιμετωπίζω αυτή την αύξηση; Μπουζουριάζοντας τους ανθρώπους που βρίσκονται σε δύσκολη θέση και αφανίζοντάς τους…Είπαμε κράτος πρόνοιας.